მარაკეში მარაკეში (ბერბერ. Murakush; არაბ. مراكش), ასევე ცნობილი, როგორც „წითელი ქალაქი" — ყველაზე მნიშვნელოვანი, ყოფილი საიმპერატორო ქალაქი მაროკოს ისტორიაში. ამჟამად მარაკეში მაროკოს ცენტრალური სამხრეთ-დასავლეთ ეკონომიკური რეგიონის მარაკეშ-ტენსიფტ-ალ-ჰაუზის დედაქალაქია. მდებარეობს თოვლით დაფარული ატლასის მთების მთისწინეთში და წარმოადგენს მაროკოს მეორე უმსხვილეს ქალაქს. ბევრი სხვა ჩრდილოაფრიკული ქალაქის მსგავსად, მარაკეშიც შედგება ძველი, გამაგრებული ქალაქისა (მედინა) და მისი დანამატი თანამედროვე ქალაქისაგან. ამჟამად მისი მთლიანი მოსახლეობა 1 070 000 ადამიანს შეადგენს.[1] ქალაქს ემსახურება მენარას საერთაშორისო აეროპორტი, ამავე დროს, რკინიგზით დაკავშირებულია კასაბლანკასთან. მარაკეშს გააჩნია უდიდესი ტრადიციული ბაზარი (სუკი) მაროკოში, ასევე ერთ-ერთი ყველაზე დაკავებული მოედანი მთელს აფრიკასა და მთელ მსოფლიოში — ჯემაა-ელ-ფნა.[2] მოედანი გადაჭედილია აკრობატებით, მკითხავებით, წყლის გამყიდველებით, მოცეკვავეებითა და მუსიკოსებით. ღამით აქ იხსნება კვების ობიექტები და მოედანი ღია ცის ქვეშ მდებარე უდიდეს რესტორნად იქცევა. სახელი[რედაქტირება] ქალაქის სახელწოდება სავარაუდოდ ბერბერული mur (n) akush-დან მოდის და ღმერთის მიწას ნიშნავს, მაგრამ სიტყვა mur ფიგურირებს მაღრიბში მდებარე ანტიკური ხანის სამეფოსა და მაროკოს სამხრეთით მდებარე თანამედროვე სახემლწიფო მავრიტანიის სახელწოდებაში. ასევე შასაძლოა სახელი დაკავშირებულია ძველბერძნულ სიტყვა მავროს-თან (uaύpoς), რაც შავს აღნიშნავს. სულ რაღაც რამდენიმე ათეული წლის წინ, მაროკო არაბებისთვის, სპარსელებისა და ევროპელებისთვის ცნობილი იყო როგორც „მარაკეშის სამეფო". ევროპული სახელი მაროკო პირდაპირ წამოვიდა ბერბერული სიტყვა Murakush-დან. თუმცა, ბევრ სამხრეთ აზიურ ენაზე ამ ქვეყანას დღემდე „მარაკეში" ჰქვია. ისტორია[რედაქტირება] XI საუკუნეში ალმოარვიდების მოსვლამდე, არეალი ქალაქ აღმათიდან იმართებოდა. ალომარავიდების ლიდრემა, აბუ-ბაქრ იბნ-უმარმა გადაწყვიტა, რომ აღმათი ხალხით მეტისმეტად იყო გავსებული და ახალი დედაქალაქის აგება არჩია. მშენებლობა მან მდინარე ტენსიფტის სიახლოვეს გასაწყვიტა. სამუშაოები 1070 წლის მაისში დაიწყო, მაგრამ აბუ-ბაქრს 1071 წლის იანვარში საჰარაში მოუწია წასვლა აჯანყების ჩასახშობად, შესაბამისად ქალაქის მშენებლობა მისმა მოადგილემ და შესაძლო მემკვიდრემ, იუსუფ იბნ-ტაშფინმა დაასრულა. ქალაქმა თავის დიად ხანას მესამე ალმორავიდი სულთნის, იაქუბ ალ-მანსურის მმართველობისას მიაღწია. ამ დროს ქალაქში მრავალი პოეტი და მეცნიერი მოვიდა და მან კუტუბიას მეჩეთისა და ახალი კასბას (გამაგრებული ნაწილი) მშენებლობა დაიწყო. მულაი-ისმაილის მმართველობამდე, მარაკეში მაროკოს დედაქალაქი იყო. ისმაილის შემდეგ, მისმა ვაჟმა დედაქალაქი მეკნესში გადაიტანა. მარაკეშის მედინა შესულია იუნესკოს მსოფლიო მემკვიდრეობის ძეგლთა სიაში. დაძმობილებული ქალაქები[რედაქტირება] გალერეა[რედაქტირება] რესურსები ინტერნეტში[რედაქტირება] სქოლიო[რედაქტირება] - ↑ Recensement Général De La Population Et De L'Habitat De 2010. hcp.ma. წაკითხვის თარიღი: 2010-01-06. - ↑ Ready for the masses? - Daily Telegraph


source: wikipedia

text: მიხეილ ვასილის ძე ლომონოსოვი ( დ. 19 ნოემბერი [ძვ. სტ. 8 ნოემბერი], 1711, არხანგელსკის გუბერნია, სოფ. დენისოვკა (ახლანდ. სოფელი ლომონოსოვო) — გ. 15 აპრილი [ძვ. სტ. 4 აპრილი], 1765, პეტერბურგი) — რუსი მეცნიერ-ბუნებისმეტყველი, ენციკლოპედისტი, ფიზიკური ქიმიის ერთ-ერთი ფუძემდებელი, პოეტი, თანამედროვე რუსული სალიტერატურო ენის შემქმნელი, მხატვარი, ისტორიკოსი, დამოუკიდებელი რუსული მეცნიერების მებაირახტრე. ბიოგრაფია 1730 წელს ლომონოსოვმა დატოვა მამის ოჯახი და გაემგზავრა მოსკოვს. 1731 წელს სწავლას იწყებს ზაიკონოსასკის მონასტერთან არსებულ მოსკოვის სლავურ-ბერძნულ-ლათინურ აკადემიაში. 1735 წელს სხვა წარჩინებულ მოწაფეებთან ერთად ლომონოსოვი გაგზავნეს პეტერბურგში აკადემიის უნივერსიტეტში ჩასარიცხავად, ხოლო 1736 წელს მიავლინეს გერმანიაში ქიმიისა და მეტალურგიის შესასწავლად. საზღვარგარეთ ლომონოსოვი 1741 წლამდე დარჩა. რუსეთში დაბრუნების შემდეგ ლომონოსოვი დაინიშნა (1742) მეცნიერებათა აკადემიის ფიზიკის კლასის ადიუნქტად, ხოლო 1745 წლის აგვისტოში აირჩიეს ქიმიის პროფესორის (აკადემიკოსის) თანამდებობაზე. 1746 წელს ლომონოსოვმა პირველმა დაიწყო საჯაროდ ლექციების კითხვა ფიზიკაში რუსულ ენაზე; გამოაქვეყნა ჰ. ვოლფის „ექსპერიმენტული ფიზიკა“ მოკლე შინაარსის რუსული თარგმანი. 1748 წელს ლომონოსოვის თხოვნით მისთვის ააშენეს რუსეთში პირველი ქიმიის სამეცნიერო-კვლევითი ლაბორატორია. ლომონოსოვის სამეცნიერო მოღვაწეობა შეიძლება დაიყოს 3 პერიოდად: 1748-მდე იგი ძირითად ფიზიკისა და ქიმიის საკითხებზე მუშაობდა, 1748-იდან უმეტესად ქიმიურ პროცესებს სწავლობდა, ხოლო 1753-იდან სიცოცხლის ბოლომდე სამეცნიერო-კვლევით მუშაობას ეწეოდა ბუნებისმეტყველებისა და გამოყენებითი მეცნიერების სხვადასხვა სფეროში. ლომონოსოვი დიდ ყურადღებას აქცევდა განათლების საქმეს რუსეთში. მისი თაოსნობის შედეგად 1755 წელს მოსკოვში შეიქმნა უნივერსიტეტი, რომელიც დღემდე მის სახელს ატარებს. ლომონოსოვის მეცნიერული გამოკვლევები ქიმიასა და ფიზიკაში ემყარებოდა წარმოდგენებს ნივთიერების ატომურ-მოლეკულური აღნაგობის შესახებ. ლომონოსოვმა გადაწყვიტა ამ წარმოდგენების საფუძველზე დაეწერა დიდი „კორპუსკულური ფილოსოფია′′. ამ ჩანაფიქრის განხორციელება ვერ მოახერხა; მისი ფიზ. და ქიმ. შრომების დიდი ნაწილი უნდა განვიხილოთ როგორც მოსამზადებელი მასალა ამ სამუშაოსათვის. პირველი ნაბიჯი ამ მიმართულებით იყო მოძღვრების განვითარება მატერიის „არამგრძნობიარე′′ (ე. ი. არასაგრძნობი) ნაწილაკების — „კორპუსკულების′′ (მოლეკულების) შესახებ. ლომონოსოვს შესაძლებლად მიაჩნდა ნივთიერების ყველა თვისების ამომწურავად ახსნა კორპუსკულების სხვადასხვა წმინდა მექანიკური მოძრაობის შესახებ არსებული წარმოდგენების მეშვეობით (კორპუსკულები ატომებისაგან შედგება). ამრიგად, ლომონოსოვის თეორიაში არ არის განხილული ცეცხლის, სინათლის, სითბოს მატერიები და სხვა სპეც. მატერიები (მთელი სივრცის შემავსებელი ეთერის გამოკლებით). მან დაუშვა, რომ სითბოს განაპირობებს ნივთიერების ნაწილაკთა ბრუნვითი მოძრაობა. მოლეკულურ-კინეტიკურ თეორიას ლომონოსოვმა საფუძვლად დაუდო მოძრაობისა და მატერიის შენახვის ფილოს. პრინციპის თავისი ფორმულირება: „... ბუნებაში მომხდარი ყველა ცვლილება მდგომარეობის არსის მიხედვით ისეთია, რომ რამდენიც ერთ სხეულს წაერთმევა, იმდენივე დაემატება მეორეს. ბუნების ეს საყოველთაო კანონი ვრცელდება მოძრაობის წესებზეც: რადგან სხეული, რომელიც თავისი ძალით ამოძრავებს მეორეს, რამდენსაც თვითონ კარგავს, იმდენს ანიჭებს მეორეს, რომელიც მისგან მოძრაობას იღებს′′ (Полн. собр., т. 3, 1952, с. 383). ლომონოსოვი თვლიდა, რომ ნივთიერებისა და მოძრაობის შენახვის კანონები ძირითადი კანონებია, რომლებიც არ მოითხოვს შემოწმებას ბუნებისმეტყველების აქსიომებით. ლომონოსოვმა „ცეცხლოვანი მატერიის′′ (ფლოგისტონის) შესახებ მოძღვრების უსაფუძვლობის დასამტკიცებლად გაიმეორა რობერტ ბოილის ცდა, რომელმაც დახშულ ჭურჭელში მოათავსა ლითონი და გააცხელა იგი. ჭურჭლის გახსნის შემდეგ ბოილმა აწონა ჭურჭელი მასში წარმოქმნილი ხენჯით, და აღმოაჩინა, რომ დამწვარი ლითონი უფრო მეტს იწონიდა, ვიდრე სუფთა ლითონი, რაც „ცეცხლოვანი მატერიის′′ მინის კედლებში შეღწევით ახსნა. ლომონოსოვმა ბოილისაგან განსხვავებით ლითონის შემცველი ჭურჭლის გაცხელების შემდეგ მასში ჰაერი არ შეუშვა და წონა უცვლელი დარჩა. ლომონოსოვი დარწმუნდა, რომ „სახელოვანი რობერტ ბოილის აზრი მცდარია ვინაიდან გარე ჰაერის შეუშვებლად დამწვარი ლითონის წონა უცვლელი რჩება′′. ამგვარად, ლომონოსოვმა თავისი თანამედროვე მეცნიერებისაგან განსხვავებით „ცეცხლოვანი მატერია′′ გამორიცხა ქიმ. აგენტების სიიდან და ახლო მივიდა წვისა და ჟანგვის პროცესების სწორ გაგებასთან. ლომონოსოვს ღრმად ესმოდა ქიმიისა და ფიზიკის კავშირი. 1752-1753 წწ. მან წაუკითხა სტუდენტებს კურსი „ჭეშმარიტი ფიზიკური ქიმიის შესავალი′′. ლომონოსოვმა დაამუშავა ქიმიური ობიექტების ფიზიკურად გამოსაკვლევი ხელსაწყოები (ვისკოზიმეტრი - სიბლანტის გასაზომად, რეფრაქტომეტრი - გარდატეხის მაჩვენებლის განსასაზღვრავად და სხვ.). ლომონოსოვი ყურადღებით იკვლევდა ატმოსფერული ელექტრობას გ. რიხმანთან ერთად. მათ დაამუშავეს სპეციალური აპარატურა — „მეხის მანქანა′′. ლომონოსოვი უშვებდა, რომ ელექტრული ველი განპირობებულია ეთერის ნაწილაკების ბრუნვითი მოძრაობით. მნიშვნელოვანი იყო ლომონოსოვის მიერ ე. წ. „ღამის სამზერი მილის′′ გამოგონება. უ. ჰერშელზე ადრე ლომონოსოვმა ააგო არეკვლითი (სარკული) ტელესკოპი, რომელსაც არ ჰქონდა დამატებითი ბრტყელი სარკე. 1761 წ. 26 მაისს მზის დისკოზე ვენერას გავლისას ლომონოსოვმა ამ უკანასკნელის ატმოსფერო აღმოაჩინა, რასაც დაუკავშირა ვენერას გავლისას მზის კიდის ერთგვარი განრთხმა. თავისივე კონსტრუქციის საქანის საშუალებით, რომლის ამპლიტუდა და რხევის მიმართულება დიდი სიზუსტით იზომებოდა, ლომონოსოვი დედამიწის გრავიტაციასაც იკვლევდა. 1751-დან ლომონოსოვმა დაიწყო რუსეთის ისტორიის სისტემატური შესწავლა, მან შეადგინა ძვ. რუსეთის ისტორია 1054-მდე. აკრიტიკებდა ნორმალურ თეორიას და სხვ. ლომონოსოვი რუსული ლიტერატურის რეფორმატორი იყო. 1739 წელს მან გერმანიიდან პეტერბურგის მეცნიერებათა აკადემიას გამოუგზავნა „წერილი რუსული მოლექსეობის შესახებ′′, რომელშიც რუსული სილაბურ-ტონური ლექსთწყობის თეორია ჩამოაყალიბა. ამ თეორიის პოეტური გამოხატულება იყო ლომონოსოვის პატრიოტული ოდა „ხოტინის აღებაზე′′ (1739, გამოქვეყნდა 1751). საპროგრამო ლექსში „გაბაასება ანაკრეონთან′′ (50-60-იანი წწ. მიჯნა) ლომონოსოვმა უარყო სატრფიალო ლირიკა და პოეზიას მაღალი მოქალაქეობრივი მისია დააკისრა, რომელსაც დღესასწაულებისათვის წერდა. მათ უმეტეს ნაწილს სახოტბო ელფერი ჰქონდა, რადგან ისინი დედოფალ ელისაბედ პეტრეს ასულის ტახტზე ასვლის გამო იყო შეთხზული, სინამდვილეში კი ისინი სამშობლოს ბედ-იღბალზე ჩაფიქრებული პოეტის განცდებს ასახავდნენ. ლომონოსოვის მდიდარი ლიტერატურული მემკვიდრეობიდან აღსანიშნავია დაუმთავრებელი პოემა „პეტრე დიდი′′ (1760), ტრაგედიები: „ტამირა და სელიმი′′ (1750), „დემოფონტი′′ (1752), ასამდე ლექსი, ოდები, სახოტბო სიტყვები და სხვ. ლომონოსოვი დიდ ყურადღებას აქცევდა რუსეთში მეტალურგიის წარმოების განვითარებას. იგი არაერთხელ უსვამდა ხაზს ჩრდილოეთ საზღვაო გზის ათვისების მნიშვნელობას რუსეთის პოლიტიკური და სამეურნეო ცხოვრების წინსვლაში. დიდ ყურადღებას უთმობდა აგრეთვე რუსეთის მოსახლეობის კვლავწარმოების საკითხებს. თხზულებები Полное собрание сочинений, т. 1—10, М. — Л., 1950—59; Избранные труды по химии и физике, М., 1961; Избранные произведения, [вступительная статья А. А. Морозова], М. — Л., 1965. რესურსები ინტერნეტში მიხეილ ლომონოსოვი დიდი საბჭოთა ენციკლოპედია მიხეილ ლომონოსოვი მიხეილ ლომონოსოვი მიხეილ ლომონოსოვი მიხეილ ლომონოსოვი ლიტერატურა Макаров В. К., Художественное наследие М. В. Ломоносова. Мозаики, М. — Л., 1950; Радовский М. И., М. В. Ломоносов и Петербургская Академия наук, М. — Л., 1961; М. В. Ломоносов в воспоминаниях и характеристиках современников, М. — Л., 1962; Западов А. В., Отец русской поэзии. О творчестве Ломоносова, М., 1961; Макеева В. Н., М. В. Ломоносов — составитель, редактор и рецензент лексикографических работ, "Вопросы языкознания", 1961, No 5; Langevin L., Lomonossov, 1711—1765, sa vie, son oeuvre, P., 1967; Shütz W., Michail W. Lomonossow, Lpz., 1970; Mikhail Vasil’evich Lomonosov on the corpuscular theory, ed. by Н. Leicester, Camb., 1970. სქოლიო რუსი ასტრონომები რუსი ფიზიკოსები რუსი ქიმიკოსები რუსი გეოგრაფები რუსი ისტორიკოსები რუსი ენათმეცნიერები რუსი პოეტები დეისტები რუსი დეისტები


source: fineweb

text: რა უჯდება გორის ბიუჯეტს ჰიმნების და კლიპების დაფინანსება საბა წიწიკაშვილი შიდა ქართლის გუბერნატორის ზურაბ არსოშვილის ინიციატივით, გორს ახალი ჰიმნი ექნება. მუსიკის ავტორი კომპოზიტორი მაცაცო სებისკვერაძეა. სიმღერას ,,ქართული ხმები” შეასრულებს. ზურაბ არსოშვილის განცხადებით, ამ იდეას ხორცი კომპოზიტორთან საუბრის შემდეგ შეასხეს. აღნიშნული ინფორმაცია ტელეკომპანიამ ,,რუსთავი 2′′ გაავრცელა. შიდა ქართლის გუბერნატორის პრესცენტრის ხელმძღვანელის ნათია ომაძის თქმით, ახალი ჰიმნის მომზადების ყველა ხარჯი 5 000 ლარი დაჯდა. რაც შეეხება იმ ფაქტს, თუ რა უჯდება გორის ბიუჯეტს ყოველი ასეთი კლიპი, ,,ქართლის ხმა” რამდენიმე თვის წინ ჩატარებული ჟურნალისტური გამოძიებებიდან მაგალითებს მოიყვანს, სადაც ასევე აღნიშნულია თუ რა რაოდენობის ჰონორარი მიიღო კომპოზიტორ რუსუდან სებისკვერაძის შვილმა დავით გერსამიამ ამ მხრივ. 2009 წლის 7 აგვისტოს გორში აგვისტოს ომის ერთი წლისთავი გრანდიოცული კონცერტით აღინიშნა. ეს ღონისძიება 157 000 ლარი დაჯდა. ღონისძიების ორგანიზატორებმა მიზანშეწონილად ჩათვალეს რომ ,,7 აგვისტოს” მასშტაბურად გაშუქებას პირდაპირი ეთერი სჭირდებოდა. პირდაპირი ეთერით რეტრანსლიაციის უზრუნველყოფა საკუთარ თავზე შპს ,,ჰორიზონტ ტვ სტუდიამ” აიღო, რომელსაც დავით გერსამია ხელმძღვანელობს. ,,ჰორიზონტ ტვ სტუდიამ~ 7 აგვისტოს ღონისძიების გასაშუქებლად პირდაპირი ეთერით უზრუნველსაყოფად 38 550 ლარი მიიღო. ამ თანხის მოძრაობა კარგად ჩანს 2009 წლის 8 აგვისტოს შედგენილ მიღება-ჩაბარების აქტში, სადაც ვკითხულობთ: ,,(მხარეები) ვადასტურებთ, რომ მომსახურება ,,მიმწოდებელმა” მიაწოდა ხოლო ,,შემსყიდველმა” მიიღო აღნიშნული მომსახურება და მხარეებს ერთმანეთის მიმართ პრეტენზია არ გააჩნია.” მომსახურების ,,მიმწოდებელი” შპს ,,ჰორიზონტ ტვ სტუდიაა”, ხოლო შემსყიდველი გორის მუნიციპალიტეტის გამგეობის კულტურის სამსახურის უფროსი გურამ პაპუაშვილი (ყოფილი ჯეოსტარელი). ანგარიშ-ფაქტურებში, ინვოისებში და მიღება-ჩაბარების აქტებიოთ არ ირკვევა, თუ რომელ სატელევზიო ეთერით მოახდინა ჰორიზონტ ტვ-სტუდიამ 7 აგვისტოს ღონისძიების რეტრანსლაცია. შპს ,,ჰორიზონტ ტვ სტუდიას“ დირექტორმა დავით გერსამიამ გვითხრა, რომ 7 აგვისტოს ღონისძიების ტრანსლაცია არა მარტო საზოგადოებრივ მაუწყებელზე გავიდა, არამედ თითქმის ყველა არხზე. მათ შორის ევრონიუსზე, ბიბისიზე და როგორც ახსოვს, სიენენზე. ,,ჩემი აზრით, ასეთი ღონისძიებებისთვის კიდევაც ნაკლები თანხა დაიხარჯა.“ – ამბობს დავით გერსამია. რაც შეეხება კითხვას იმის შესახებ, რამდენად რეალურია 38 550 ლარი პირდაპირ ეთერისთვის ბიუჯეტიდან გავიდეს, დავით გერსამია ამბობს: ,,მე ვარ კერძო კომპანია. დამკვეთს შევთავაზე ჩემი წინადადება თავისი ხარჯთაღრიცხვით. როგორც ჩანს მოეწონათ ჩემი შეთავაზება და დამთანხმდნენ. თუ რამდენად მიზანშეწონილია ასეთი თანხის გაღება, ეგ უკვე დამკვეთს უნდა ჰკითხოთ. მე ასე მიღირდა ეს სამუშაო. თუ არ მოეწონებოდათ ჩემი შეთავაზება, შეეძლოთ სხვასთან წასულიყო, რადგან 50–მდე ასეთი კომპანია არსებობს, რომელსაც შეუძლია მსგავსი ღონისძიების ორგანიზება. თუ შოუბიზნესში ხართ გათვითცნობიერებული, თქვენთვისაც ნათელი იქნება თუ რა საკმაოდ მიზერულ ფასებთან გვქონდა საქმე გორის ღონისძიებასთან“ – ამბობს დავით გერსამია. შპს ,,ჰორიზონტ ტვ სტუდია” მიერ დამოწმებულ სხვა ანგარიშ-ფაქტურაში #1696062 აღნიშნულია, რომ კონცერტებისთვის საჭირო ინსტრუმენტები გორში ამავე კომპანიამ ჩამოიტანა. ამ ინსტრუმენტების ჩამოტანა 46 800 ლარი დაჯდა. დავით გერსამია გვეუბნება, რომ თუკი პირდაპირი ეთერი ნანახი გვაქვს, დავრწმუნდებით, რომ სცენა არაჩვეულებრივი იყო. ანგარიშ–ფაქტურაში მითითებულია რომ 46 800 ლარში შედის სცენის გამართვა, მიკროფონები, აპარატურა, განათებები თავისი გადახურვით. ჩვენ გვაქვს ასევე სხვა დოკუმენტი, სადაც მითითებულია, რომ სცენის მოწყობისთვის კომპანია შპს ,,ა.ნ.ი“–მ მიიღო ჯერ 27 000 ლარი, შემდეგ საქართველოს პარლამენტიდან წაღებული რკინის კონსტრუქციებისთვის ბანერთან ერთად 10 000 ლარი მიიღო. გარდა ამისა, რკინის კონსტრუქციებისთვის და იმავე სახის ბანერისთვის გორის მუნიციპალიტეტმა ცალკე გადაურიცხა აღნიშნულ კომპანიას 10 000 ლარი. აქედან გამომდინარე დავით გერსამიას დავუსვით კითხვა, რომ თუკი შპს ,,ა.ნ.ი“ ახორციელებდა სცენის მოწყობის სამუშაოებს, ,,ჰორიზონტ ტვ სტუდიომ“ რატომ აიღო იმავე სამუშაოებისთვის 46 800 ლარი. ,,სცენა უნდა განვასხვავოთ რკინის კონსტრუქციებისგან. სცენას სჭირდება საერთო განათება, რომელიც ალბათ ამ კომპანიამ ამ კონსტრუქციებით გააკეთა“ – ამბობს დავით გერსამია. 2009 წლის 6 აგვისტოს გაფორმებული მიღება-ჩაბარების აქტის მიხედვით, რომელსაც ხელს გორის მუნიციპალიტეტის კულტურის სამსახურის უფროსი და კომპანია ,,ანი”-ს დირექტორი აწერენ, გორში 134 კვ. მეტრი ფართობისთვის საჭირო რკინის კონსტრუქციების და ამავე ფართობის ბანერის მიწოდებაში გამგეობამ 10 000 ლარი გადაიხადა. შპს ,,ანის” დირექტორია ია ჟვანია. ამ კომპანიის მისამართზე ვერ კომპანია ვიპოვეთ და ვერ მისი დირექტორი. თბილისში, წინამძღვრიშვილის ქუჩაზე 34/24–ში ჩვენ მცხოვრებლებს გავესაუბრეთ. ამ მისამართზე სულ 5 ოჯახი ცხოვრობს. პირველ სართულზე მცხოვრებელმა და მეორე სართულზე მცხოვრებლებმა ც გვითხრეს, რომ ასეთი კომპანია და ასეთი პიროვნება მათ სადარბაზოში არ ცხოვრობს. ,,30 წელია აქ ვცხოვრობ არც ია ჟვანიას უცხოვრია აქ და არც ეს კომპანია გაგვიგია“ – გვითხრეს წინამძღვრიშვილის #34/24–ში მცხოვრებლებმა. ამ რკინის კონსტრუქციებთან დაკავშირებით ორი სასაქონლო ზედნადები არსებობს. ერთ ზედნადებში მყოდველად მოხსენიებულია საქართველოს პარლამენტად, ხოლო მეორე ანგარიშ-ფაქტურაში მყიდველად მოხსენიებულია გორის მუნიციპალიტეის გამგეობა. ფაქტობრივად ერთი და იგივე რკინის კონსტრუქცია და ბანერი ერთი და იმავე დღეს 10 000 ლარად შეიძინა როგორც საქართველოს პარლამენტმა, ასევე გორის მუნიციპალიტეტის გამგეობამ. გამგებელმა დავით ხმიადაშვილმა გვითხრა, რომ ეს სხვადასხვა კონსტრუქციები და ბანერებია. შპს ,,ანის“–თვის გადარიცხული 27 ათასი ლარი 2009 წლის 8 აგვისტოს გაცემულ # 1221069 აგარიშ-ფაქტურით ორ ნაწილად გაიყო. 25 000 ლარით შპს ,,ანიმ” მოახდინა სცენის მონტაჟი, ხოლო ოპერის მომღერლების და მათი ინსტრუმენტების ტრანსპორტირება 2 000 ლარი. სცენაზე, რომელიც ცალკე ,,ჰორიზონტ ტვ სტუდიამ“ და ცალკე შპს ,,ანიმ“ გააწყო, თბილისის ზ. ფალიაშვილის სახელობის ოპერისა და ბალეტის სახელმწიფო თეატრის გუნდმა იმღერა. გუნდის მონაწილეების და მათი ინსტრუმენტების ტრანსპორტირებისთვის და ხელფასისთვის თანხა ფიზიკურ პირს მამუკა ბიჭაშვილს გადაერიცხა. მამუკა ბიჭაშვილს 20 640 ლარი დაერიცხა. მამუკა ბიჭაშვილმა ოპერის მომღერლების ჩასვლას და ტრანსპორტირებას გაუწია ორგანიზება. არა და, დოკუმენტების მიხედვით ეს შპს ,,ა.ნ.ი“–ს უნდა გაეკეთებინა. მამუკა ბიჭაშვილი ამბობს, რომ 20 640 ლარით ოპერის მომღერლებმა მიიღეს როგორც ხელფასი, ასევე ეს თანხა მათ ტრანსპორტირებაში გაიხარჯა. ,,დაახლოებით 150 ადამიანის ჩაყვანას გავუწიე ორგანიზება გორში. ეს პირადად ოპერის ხელმძღვანელის დავალებით გავაკეთე. დაახლოებით 5 ავტობუსით ჩავედით გორში, სხვათა შორის დაგვჭირდა სატვირთო მანქანებიც, რომლითაც ოპერის მომღერლების ინსტრუმენტები წავიღეთ. ეს ყველაფერი იმ თანხაში მოხდა, რომელიც მე გადმომერიცხა“ – ამბობს მამუკა ბიჭაშვილი. შპს ,,33ა”-მ ამ ღონისძიებისთვის დიდი ჰონორარი მიიღო. 2009 წლის 4 აგვისტო რიცხვით დათარიღებულ ინვოისის მიხედვით შპს ,,33ა”, რომელიც თბილისში ფალიაშვილის ქუჩა #33-ა-ში მდებარეობს, დღგ- ჩათვლით 16 569 ლარი მიიღო. თანხის გადარიცხვის დანიშნულებაში ვკითხულობთ, რომ ეს თანხა საქართველოში ცნობილმა ჯგუფმა ,,2009 წლის 7 აგვისტოს ღონისძიებისათვის გაკეთებული ვიდეო-კლიპისთვის” მიიღო. აღნიშნულ ღონისძიებასზე დამატებითი თანხა გამოიყო საქართველოს ჰიმნის კლიპის აუდიო და ვიდეო ჩანაწერისათვის. გორის მუნიციპალიტეტის გამგეობამ თბილისში მოძებნა ინდმეწარმე მამუკა მახნიაშვილი, რომლის ოფის მდებარეობს ვეკუას ქუჩა #3-ში და შეუკვეთა საქართველოს ჰიმნის კლიპის შექმნა. ინდმეწარმე მამუკა მახნიაშვილმა სანაცვლოდ მიიღო 6 -000 ლარი. ,,7 აგვისტოს” ღონისძიებას ბევრი ციური მანათობელი დაახარჯეს. არა და ნაციონალები ირწმუნებოდნენ რომ ეს არ იყო საზეიმო ღონისძიება, თუმცა ციური მანათობლების გამოყენება საზეიმო ელფერს ჩრდილს ნამდვილად არ აყენებს. ციური მანათობლების შეძენა და გაშვების ორგანიზება ცალ-ცალკე ორ კომპანიას ,,საყვირს” და ბეთ გრუპს” დაევალა. შპს ,,საყვირის” მიერ გაცემული #45 ინვოისით ირკვევა, რომ გორის მუნიციპალიტეის გამგეობამ მათ ციური მანათობლების ,,ორგანიზება“ დაავალა. ამ ორგანიზებისთვის შპს ,,საყვირმა” 5 900 ლარი მიიღო. 7 აგვისტოს ღამეს 340 ცალი ციური მანათობელი გამოიყენეს. შპს ,,ბეთ გრუპ”-ის მიერ გაცემული ცნობით ირკვევა, ერთი ციური მანათობელი ღირს 15 ლარი, ხოლო მთლიანად მის შეძენას 5 100 ლარი დაახარჯეს. ციური მანათობლები შეძენილ იქნა თბილისში, გამსახურდიას ქ.#35-ში. ცალკე გაიწერა ე.წ. ,,მანათობლების” შეძენა, რომელიც ორგანიზატორებმა სცენების გასანათებლად გამოიყენეს. ამ ერთი შეხედვით ჩვეულებრივი მანათობლების შეძენა თბილისში, კოსტავას ქ. #1-ში მდებარე კომპანიამ ,,ჯორჯიან პირო არტიმ” იზრუნა. აღნიშნულმა კომპანიამ 150 ფრანი ჩამოიტანა, თითო რანში 17 ლარი და 60 თეთრი გადაიხადა, რაც გორის მუნიციპალიტეტმა აანაზღაურა სრულად. ასე და ამგვარად, ჩატარდა 7 აგვისტოს ღონისძიება გორში. შიდა ქართლის გუბერნატორის მოადგილე ზურაბ ჩხეიძე ამბობს, რომ აგვისტოს დასაწყისში გორის ციხეობას ჩაეყრება საფუძველი. იქნება თუ არა 7 აგვისტო საზეიმო ან სამგლოვიარო სახის ღონისძიება, დავით ხმიადაშვილი ამბობს, რომ როცა 7 აგვისტო მოვა, მერე შეგვიძლია მივბრძანდეთ და გავიგოთ რა ფორმის იქნება 2010 წლის 7 აგვისტო.


source: CulturaX

text: იაპონიის საელჩოს მხარდაჭერით, ამბროლაურის მუნიციპალიტეტში თაფლის ტესტირების ლაბორატორია შეიქმნება | droa.ge საქართველოში იაპონიის საელჩოს მხარდაჭერით, ამბროლაურის მუნიციპალიტეტში, ადგილობრივი ფერმერების მიერ მაღალი ხარისხის პროდუქციის წარმოების გაზრდის მიზნით, თაფლის ტესტირების ლაბორატორია შეიქმნება. ამისათვის კი საელჩო 82,252 აშშ დოლარს გამოყოფს. პროექტი, რომლის ხელმოწერის ცერემონიაც 9 მარტს გაიმართა, იაპონიის საელჩოს ადამიანის უსაფრთხოების საგრანტო პროგრამის ფარგლებშია დაფინანსებული და მიზნად ისახავს რეგიონების განვითარების ხელშეწყობას, ადგილობრივი თემებისთვის ეკონომიკური და სოციალური შესაძლებლობების გაძლიერებას. ასევე, მოსახლეობისთვის მუნიციპალური სერვისების უფრო ეფექტური, შედეგიანი და მდგრადი გზებით მიწოდების უზრუნველყოფას. გარდა ლაბორატორიისა, წელს, საელჩოს მხარდაჭერით, მცხეთის მუნიციპალიტეტის დევნილთა დასახლებაში სასათბურე მეურნეობის მოწყობა, ხოლო ახალქალაქის მუნიციპალიტეტისთვის ნაგავმზიდი მანქანის შეძენა დაფინანსდა. იაპონიამ, ბოლო 30 წლის განმავლობაში, საქართველოში, ადამიანის უსაფრთხოების საგრანტო პროგრამის ფარგლებში, 180 საგრანტო პროექტი დააფინანსა, რამაც 19 მილიონ აშშ დოლარზე მეტი შეადგინა. საგრანტო პროგრამის მიზანია, ხელი შეუწყოს ადამიანის უსაფრთხოების ხელშეწყობას საქართველოში შემდეგი პრიორიტეტული მიმართულებებით: გარემოს დაცვა, სოფლის მეურნეობა, ინფრასტრუქტურა, ჯანდაცვა და განათლება. საგრანტო პროგრამის მთავარი პრინციპია სიღარიბის აღმოფხვრა, მდგრადი განვითარება, მოსახლეობის ჩართულობა და თანასწორობა. ხოჯევანიშვილი: რამდენიმე მუნიციპალიტეტში მოხდა მერის მოადგილეებზე ზეწოლა, ამ მეთოდებით ფაქტობრივად პოლიტიკური რეპრესიებია დაწყებული ელისაშვილი: არჩევნებზე არანაირი შანსი არ ექნება მელიას – ჩვენი პარტია სერიოზულად ფიქრობს, რომ კანდიდატი გვყავდეს, შესაძლოა, მე ვიყო კანდიდატი


text: ხუთშაბათს ცნობილი გახდა, რომ საპრეზიდენტო მარათონს ნებაყოფლობით გამოეთიშა კიდევ ერთი შესაძლო კანდიდატი, რესპუბლიკელი მიტ რომნი და ამით, პრაქტიკულად, გზა გაუთავისუფლა თავის თანაპარტიელსა და ყველაზე ძლიერ მეტოქეს - სენატორ ჯონ მაკკეინს. როგორც ჩანს, რესპუბლიკური პარტიის სახელით სწორედ მაკკეინი იყრის კენჭს ნოემბრის საპრეზიდენტო არჩევნებზე. ჯერჯერობით დაუდგენელია ვის დაუპირისპირდება ის დემოკრატთა ბანაკიდან – ჰილარი კლინტონს თუ ბარაკ ობამას. მას შემდეგ, რაც თეთრი სახლის პირველობისთვის ბრძოლას კიდევ ერთი რესპუბლიკელი - მიტ რომნი - გამოეთიშა, ადვილი სავარაუდო გახდა, თუ ვინ გახდება ჯორჯ ბუშის პარტიის საპრეზიდენტო კანდიდატი ნოემბრის არჩევნებზე. თითქმის ეჭვგარეშეა, რომ რესპუბლიკელთა საპრეზიდენტო კანდიდატი სენატორი ჯონ მაკკეინი გახდება, რადგანაც მას სერიოზული მოწინააღმდეგე აღარ ჰყავს. მართალია, 7 თებერვალს მიტ რომნის არ მიუმართავს თავისი ამომრჩევლებისთვის – მხარი დაუჭირონ მაკკეინს, მაგრამ თქვა, რომ უკან დახევის გადაწყვეტილება რესპუბლიკური პარტიის მომავალი წარმატების იმედით მიიღო და სურს დაასრულოს შიდაპარტიული ბრძოლის პროცესი: (რომნის ხმა) "წინასაარჩევნო კამპანიაში ბრძოლა რომ გამეგრძელებინა რესპუბლიკური პარტიის სექტემბრის ყრილობამდე, – და მინდა იცოდეთ, რომ ამასთან დაკავშირებით ბევრი ვიფიქრე, – ხელს შევუშლიდი ერთიანი საარჩევნო კამპანიის დაწყებას და გამარჯვების მეტ შანსს მივცემდი სენატორ ჰილარი კლინტონს თუ ბარაკ ობამას." რომნიმ გაითვალისწინა საარჩევნო კამპანიის სიბრძნე: გამარჯვების მეტი შანსი უჩნდება პარტიას, რომელიც რაც შეიძლება ადრე ერთიანდება ერთი კანდიდატის გარშემო. ამიერიდან სენატორ მაკკეინს აღარ მოუწევს, პრაიმერების პროცესში, დაუპირისპირდეს - და ზოგჯერ უხეშადაც - თავის თანაპარტიელს, რაც ისევ მის სახელს აყენებს ჩრდილს. ჯერჯერობით დაპირისპირებას თავს ვერ აარიდებენ დემოკრატი კანდიდატები ჰილარი კლინტონი და ბარაკ ობამა. ვიდრე პრაიმერი საბოლოო გამარჯვებულს არ გამოავლენს, ხოლო დემოკრატიული პარტია საპრეზიდენტო კანდიდატად ოფიციალურად არ დაასახელებს ერთ-ერთ მათგანს, კლინტონი და ობამა ერთმანეთის ძლიერ მეტოქეებად რჩებიან. მათი ბრძოლის ხანგრძლივობა დამოკიდებული იქნება ფინანსებზეც. ობამას, ამ მხრივ, უკეთესი მხარდაჭერა აქვს, კლინტონს კი, გავრცელებული ცნობით, კანდიდატობისთვის ბრძოლის კამპანიაში უკვე მოუწია საკუთარი თანხის – 5 მილიონი დოლარის - ჩადება. ამასობაში, რესპუბლიკელი ჯონ მაკკეინი დროს არ კარგავს და ამომრჩევლების წინაშე ლამის უკვე საპრეზიდენტო კანდიდატის რანგში გამოდის: (მაკკეინის ხმა) "საჯარო სამსახურში ჩემი მოღვაწეობა, თუკი მთლიანობაში გადავხედავთ, კონსერვატორთა ბანაკის ძირითად ხაზს მიჰყვებოდა. დღესაც ისევე მჯერა, როგორც 25 წლის წინათ მჯეროდა, რომ მთავრობა მცირერიცხოვანი უნდა იყოს, უნდა არსებობდეს ფისკალური დისციპლინა, დაბალი გადასახადები, მტკიცე თავდაცვისუნარიანობა... უნდა არსებობდნენ მოსამართლეები, რომლებიც კი არ ქმნიან, არამედ ახორციელებენ ჩვენს კანონმდებლობას... მჯერა, რომ სოციალური ფასეულობები ჩვენი სიმტკიცის ჭეშმარიტი წყაროა... არსებითია ჩვენი ძირითადი უფლებების – სიცოცხლისა და თავისუფლების - დაცვა, ბედნიერებისკენ სწრაფვა... ამას ვიცავდი მთელი ჩემი კარიერის მანძილზე, როგორც ღმერთის ბოძებულს ყველასთვის – დაბადებულთათვის და მათთვისაც, ვინც ჯერ არ დაბადებულა." ერთადერთი, რაც რესპუბლიკელთა დიდ ნაწილს მაკკეინის წინასაარჩევნო პროგრამაში არ მოსწონს, იმიგრანტების საკითხს უკავშირდება. პრეზიდენტობის შემთხვევაში, ჯონ მაკკეინი მათ შეერთებული შტატების მოქალაქეობის მიღების გამარტივებულ მექანიზმს შესთავაზებს. ერთი სიტყვით, სენატორ მაკკეინის ბედი თითქმის გადაწყვეტილია. თუმცა რესპუბლიკური პარტია საპრეზიდენტო კანდიდატად მას ოფიციალურად სექტემბერში გამართულ ყრილობაზე დაასახელებს.


სრული აურზაური! » სპორტი და სპორტული მოვლენების ანალიზი საქართველო 19-მაი, 21:179 Sportnews 1966 როგორც გუშინ გამცნეთ ეროვნულ ჩემპიონატში ახალი რეგლამენტი შესახებ , დღეს "მიხეილ მესხზე" გამართულ შეკრება ახალი რეგლამენტის თაობაზე სრული კამათით ჩაიარა. გასაკუთრებით იკამათეს ერთმანეთში საქართველოს ფეხბურთის პრეზიდენტმა ზვიად სიჭინავამ და კლუბ "ზესტაფონის" პრეზიდენტმა ელია კოკაიამ , კოკაიამ გააკრიტიკა ახალი რეგლამენტი , მისი განცხადებით არ შეიძლება რეგლამენტის დადგენა ჩემპიონატის დასრულებმადე და ასევე საქართველოში არ არის ამდენი გუნდი , რომლებმაც წესით უმაღლესი ჩემპიონატის პირობებს დააკმაყოფილებს , აქვე გთავაზობთ სრულ დიალოგს , რომელიც "მიხეილ მესხზე" გაიმართა. დომენტი სიჭინავა: “ბევრი საუბრობს, რომ ეს პროექტი პოლიტიკური გადაწყვეტილებაა და ფედერაციას ცხინვალის “სპარტაკის” დატოვება სურს. არავინ იცავს “სამტრედიასა” და “სპარტაკის” პოზიციას. ეს გუნდები უმაღლესი ლიგიდან ვარდებიან, მაგრამ მათ მოუწევთ გადათამაშებაში მონაწილეობა, პირველ ლიგაში მე-3 და მე-4 ადგილზე მყოფ კლუბებთან. სახელმწიფოსთან მოლაპარაკება უკვე დასრულებულია. სამი სტადიონის საფარი სახელმწიფოს დახმარებით 2011 წელს დასრულდება. 2012 წელს კიდევ ორი სტადიონის საფარი დაიგება. პლუს, კომპანია “სოკარმა” კიდევ ორი მოედანი უნდა გააკეთოს და გამოდის - შვიდი. უეფას დახმარებით კეთდება “მიხეილ მესხი”. დასრულდა “ვიტ ჯორჯიას” სტადიონი. საერთო ჯამში, 17 სტადიონი გვექნება კარგი მინდვრის საფარით”. ილია კოკაია: “მერე 2012-ში გაგეკეთებინათ ეს პროექტი, მოედნებს რომ ჩაიბარებთ. სულ ორი სტადიონია საქართველოში. დანარჩენი ყანაა ზუგდიდიდან დაწყებული, ბოლნისით დამთავრებული”. სიჭინავა: “2011-ში ხუთ მოედანს გავაკეთებთ. ახლა მთელი ტექნიკა, რომელიც ნაკრების ბაზაზეა, ქუთაისში წავა მოედნის გასაკეთებლად. ზუგდიდი ყანაა, დავთესავთ იქ რაღაცას და ბიზნესს გავაკეთებთ”. “დამერწმუნეთ, მოედნების კეთების დიდი გამოცდილება გვაქვს და ორ თვეში მოედანს ვერ გააკეთებთ” – მიმართა კოკაიმ “ტორპედოს” აღმასრულებელ დირექტორს გიორგი პაპიაშვილს. კოკაიას მხარი დაუჭირა თბილისის “დინამოს” გენერალურმა დირექტორმა ზურაბ პოლოლიკაშვილმა: “ორი ტურით, თუნდაც ოთხი ტურით ადრე, ამის თქმა მიზანშეწონილი არაა. თუ გინდათ 16-მდე გავზარდოთ გუნდების რაოდენობა, მაგრამ შესაბამისი ინფრასტრუქტურა უნდა იყოს”. კოკაია: “გასაბერი მოედნები არ გვაქვს? დასაბანი წყალიც ვატაროთ. პოსტფაქტუმ ჩაგვაყენეთ ასეთ მდგომარეობაში, როდესაც ჩემპიონატი დამთავრებული არ იყო. ბოლნისში გავიგეთ ეს ამბავი. “სიონს” მოტივაცია არ ჰქონდა და ისე გვეთამაშა. ბოლოს თქვეს - რას ვიკლავდით თავს, ან ფეხებს რას ვიმტვრევდით თუ მაინც ვრჩებოდითო?”. სიჭინავა: “მაშინ, გავაკეთოთ როგორც თქვენ გინდათ და დავარქვათ ილია კოკაიას ფედერაცია”. კოკაია: “მე ჩემს აზრს გამოვხატავ. მაშინ მესამე კარი დააყენეთ სტადიონზე და მსაჯებს უთხარით თამაში 10 წუთით ადრე დაამთავრონ, არ რამე მოიგონონ. თქვენგან ყველაფერია მოსალოდნელი. ჩემპიონატს ერთი რეგლამენტით ვიწყებთ და მეორეთი ვამთავრებთ. რეგლამენტს ცვლით, რაც დაუშვებელია”. სიჭინავა: “არის პროექტი, გვინდა დავილაპარაკოთ და გადაწყვეტილება გამოვიტანოთ”. კოკაია: “დაგებარებინათ კლუბები, ჯერ უმაღლესი ლიგის, მერე პირველი ლიგის და გვემსჯელა. ჩემი აზრი ხომ არ არის გადამწყვეტი, აქ 27 სუბიექტია წარმოდგენილი და იქნებ 26 ჩემს წინააღმდეგია. მე არ მინდა ოპოზიციონერის როლში ყოფნა. ფეხბურთის ფედერაციას რომ დავუპირისპირდე, მე უნდა წავიდე ფეხბურთიდან და არა ფედერაცია. თუ კარგი გვინდა, მოედანზე უნდა ვითამაშოთ და არა ყანაში. უთხარით სახელმწიფოს, გააკეთოს მოედნები და რეგლამენტი მერე შევცალოთ”. სიჭინავა: “ეს სპონსორები უკვე გამოჩნდნენ...”. კოლეგებს მხარი დაუჭირა თბილისის “ლოკომოტივის” გენერალურმა დირექტორმა უჩა ნებირიძემ: “შარშან, “ლოკომოტივს” სტადიონიც ჰქონდა, სავარჯიშო ბაზაც და სპონსორიც, მაგრამ ეროვნული ლიცენზია ვერ მიიღო. წელს რომ გადმოდიან გუნდები, მათ ლიცენზია როგორ უნდა მიიღონ? ორი წლის წინ, “მიხეილ მესხის” დირექტორმა გივი ჭანტურიძემ კონტრაქტი შეგვიწყვიტა, სტადიონზე რეკონსტრუქცია იწყებაო. თან, გვითხრა სიჭინავამ მიბრძანაო. “ვიტ ჯორჯიასაც” უნდოდა ამ სტადიონის იჯარით აღება, მაგრამ მასაც უარი უთხრეს”. ნებიერიძეს “ვიტ ჯორჯიას” გენერალური დირექტორი მალხაზ კაკაურიძე შეეპასუხა: “ხალხს შეცდომაში ნუ შევიყვანთ. სტადიონი მერიის საკუთრება იყო და იჯარა მერიის ბრძანებით არ გაფორმდა. მითუმეტეს, სტადიონს უსაფრთხოების სერთიფიკატი არ ჰქონდა და იჯარა როგორ გაფორმდებოდა”. სიჭინავა: “ლოკომოტივის” სპონსორი ფედერაცია იყო. საგურამოს ბაზის აშენებაში თანხა ფედერაციამ და უეფამ ჩადო. რა პარტნიორები ხართ, როცა სხვებს ოთხჯერ მეტი აქვთ დახარჯული. 2009 წლის 1-ელ ნოემბერს შევედი ფედერაციაში და მე როგორ ვუბრძანებდი ვინმეს კონტრაქტის არგაგრძელებას. 18 მილიონი ვალი დამხვდა და შენობაში შუქი არ გვქონდა. სანამ დღის შუქი იყო, ვცდილობდით, საქმის გაკეთება მოგვესწრო. ჩვენ ხელშეკრულება გაფორმებული გვაქვს და “მიხეილ მესხი” ფიფა-უეფას სტანდარტების შესაბამისად გაკეთდება. მასზე ეროვნული ნაკრების გარდა, ყველა ასაკობრივი ნაკრები ითამაშებს”. კოკაია: “10 პროცენტიც რომ ჰქონდეს, მაინც პარტნიორად ჩაითვლება. რამდენი ხანი უნდა ვისმინოთ, რა დაქცეული მიიღეთ ფედერაცია და როგორ ააღორძინეთ. მიიღეთ ეს ფედერაცია, ისეთი, როგორიც არის და ხმას ნუ უწევთ”. სიჭინავა: “ეგ ვინმეს უთხარით ზესტაფონში, ეს ჩემი სახლია და როგორც მინდა, ისე ავუწევ. 90 პროცენტი მიჩვეული ხართ ტყუილების ლაპარაკს”. კოკაია: “ჩემი სახლიცაა. კონკრეტულად ვინ შეადგენს ოთხმოცდაათ პროცენტს?” როდესაც კამათმა მწვავე ხასიათი მიიღო, მასმედიის წარმომადგენლებს საპრესკონფერენციო დარბაზი დაატოვებინეს, მაგრამ მინებს მიღმა ნათლად ჩანდა, რომ კოკაია მთელი ორი საათის განმავლობაში სიჭინავას და არა მარტო მას ოპონირებდა. რამდენიმეჯერ “ზესტაფონის” პრეზიდენტი და კაკაურიძეც შეკამათდნენ, რომელიც ეროვნული ჩემპიონატის ახალ პროექტს მხარს უჭერდა. დარბაზში ხმის აწევა რევაზ არველაძესაც მოუწია: “საქმეზე ვილაპარაკოთ და აღარ გვინდა ეს კამათი. მაშინ, ავდგეთ და ვიჩხუბოთ სამი-სამზე ან ხუთი-ხუთზე. თქვით, ვისაც ეს პროექტი მოგწონთ და ვისაც არ მოგწონთ ისიც თქვით. ჩემთან ან სიჭინავასთან კაბინეტში კი ნუ იტყვით. აქ თქვით, ეს არის სიმართლე. მერე ილოს კი ნუ ეტყვით ცალკე, არ მომწონსო”. დარბაზიდან დროებით გამოსულმა ზურაბ პოლოლიკაშვილმა მასმედიასთან შემდეგი კომენტარი გააკეთა: “უკეთესი იყო ახალი პროექტის შესახებ ჩემპიონატის დასრულების შემდეგ გვემსჯელა, რადგან ზოგიერთი გუნდი უკვე მოტივაციის გარეშე თამაშობს. ახალ პროექტს იმ შემთხვევაში მივესალმები, თუ დამატებულ გუნდებს ინფრასტრუქტურა ექნებათ. როდესაც ხედავ, რომ დღესდღეობით, უმაღლეს ლიგაში კლუბებს შესაბამისი პირობები არ აქვთ, ყანაში კიდევ უფრო მეტად თამაში აღარ გვინდა. თუ გუნდებს ელემენტარული პირობები არ ექნებათ, ამ შემთხვევაში, ეს ფეხბურთის განვითარება კი არაა, არამედ, უბრალოდ, გუნდების დამატება. ჩვენ გვინდა ხარისხი. თუ ამ პირობებში ახალი პროექტი მაინც განხორციელდება, ბუნებრივია, ჩემპიონატს პროტესტის ნიშნად არ დავტოვებთ, მაგრამ ეს ცუდი იქნება ფეხბურთისთვის. გუნდების რაოდენობის გაზრდის შემთხვევაში ერთ-ერთი პირობა უნდა იყოს, რომ კლუბებმა წარმოადგინონ საბანკო გარანტიები ან რომელიმე კომპანიების თავდებობა. მე ვფიქრობ, ჩემპიონატის ჩასატარებლად აუცილებელი არაა რთული სქემის მოგონება. დარბაზში, მაგალითად ბელგიის ჩემპიონატი მოიყვანეს. არსებობს უფრო მაღალი დონის და დახვეწილი ჩემპიონატებიც”. საბოლოოდ, დარბაზში კამათი შეწყდა, რასაც საფუძველი იმ ფაქტმაც დაუდო, რომ შეკრებილთა უმრავლესობა ვეტერანი ქართველი ფეხბურთელის, ბორის სიჭინავას დაკრძალვაზე მიეშურებოდა. კოკაიამ და სიჭინავამ მცირე ხანი კიდევ ისაუბრეს, ოღონდ, გაცილებით უფრო მეგობრულად და დარბაზიდანაც ერთად გამოვიდნენ. კოკაია: “მე წინააღმდეგი ვარ ამ პროექტის, რადგან მომზადებული არაა. პროექტს დამუშავება სჭირდება. კლუბებს უჭირთ და 12 გუნდის სათამაშო მოედნებიც არ გვაქვს. მეორე საკამათო თემა ისაა, თუ რამდენად გამართლებულია სეზონში 44 თამაშის ჩატარება. ამის შესახებ კონსულტაცია სპეციალისტებთან უნდა გავიაროთ. რეგლამენტის შეცვლა დაუშვებელია. ახალი რეგლამენტი უნდა მივიღოთ. როდის? როდესაც დავინახავთ, რომ 12 სტადიონი გაკეთდა, სადაც ფეხბურთის თამაში შეიძლება, ამ პროექტს მხარს მაშინ დავუჭერთ. რაც მეტი გუნდი იქნება საქართველოს ჩემპიონატში, უფრო უკეთესი. დაძაბული ურთიერთობა არავისთან გვსურს. ჩვენ გვტკივა ქართული ფეხბურთი, ჩვენ ვზრუნავთ ქართულ ფეხბურთზე. კამათი და ჩხუბი იქნება. ეს ჩვეულებრივი სამუშაო პროცესია”. სიჭინავა: “ეს პროექტი უკვე ერთი თვეზე მეტია მომზადებულია. ველოდი რომ წინააღმდეგობა იქნებოდა. კმაყოფილი ვარ, რომ ხალხს აწუხებს ქართული ფეხბურთის ბედი. აღმასკომს დაევალება შეიქმნას მუშა ჯგუფი, რომელიც პროექტს დაამუშავებს, რათა არ დაირღვეს ფიფა-უეფას კანონმდებლობა. ორშაბათს ან სამშაბათს კიდევ შევხვდებით კლუბების წარმომადგენლებს. საქართველოს პრეზიდენტმა განაცხადა, რომ სახელმწიფო მოედნების გასაკეთებლად თანხებს გამოჰყოფს. ჩემი ამოცანაა, რომ ინფრასტრუქტურა განვავითაროთ. ეს პროექტი ჩვენი ქვეყნის საფეხბურთო გეოგრაფიას ზრდის. რეგიონებში უფრო მეტი გულშემატკივარი დადის. სამწუხაროდ, “დინამოს” თამაშს მხოლოდ 500 გულშემატკივარი ესწრება. სამტრედიაში, ფოთში, ზესტაფონში, ქუთაისში, 5000-10000 გულშემატკივარი დადის. 99,9 პროცენტით გადაწყვეტილია, რომ ოთხი ახალი სპონსორი გამოჩნდება, მაგრამ რომელ კლუბებს ჩაუდგებიან სათავეში, ცნობილი არაა. ეს ქართული კომპანიებია. თუ ადრე 200000 ლარი იყო საპრიზო ფონდი, ახლა მინიმუმ 1000000 ლარი იქნება. უკვე გადაწყვეტილია და ფეხბურთის ფედერაცია საკუთარ თავზე იღებს, რომ კლუბებს დიზელის საწვავი მისცეს, რათა გუნდებს თამაშზე წასვლის პრობლემა არ შეექმნათ. უმაღლეს ლიგაში ეს 100 პროცენტით გადაწყვეტილია და გვინდა, იგივე პირველი ლიგის კლუბებსაც გავუკეთოთ. გარდა ამისა, გვსურს რაიონებში ვნახოთ სასტუმროები, სადაც მისაღები ფასი იქნება და იქ ცხოვრების ერთი დღე გუნდებს ფედერაციამ აუნაზღაუროს”. “მსოფლიოს სპორტის” კითხვაზე, თუ რატომ არ გააგებინეს ბეჭვდური მედიის წარმომადგენლებს, რომ ფედერაციის პრეზიდენტი გუშინ ასეთ მნიშვნელოვან განცხადებას აკეთებდა, სიჭინავამ უპასუხა: “ეს ჩემი პრეროგატივა არაა და პრესსამსახურის საქმეა. მე ჟურნალისტებთან ყოველთვის გახსნილი ვარ”. პრეზიდენტის თანაშემწე თათია ბურდულმა მომხდარი იმით ახსნა, რომ სიჭინავას ნათქვამს ფედერაციის ოფიციალური ვებ-გვერდიც გაავრცელებდა და ბეჭვდური მედიის წარმომადგენლების ინფორმაციის მიღებას აქედან შეძლებდნენ. თუმცა, საკითხის ასე დაყენება მიუღებელია, რადგან ჟურნალისტს უნდა აცნობონ, როდესაც მსგავსი რამ ხდება და შერჩევითი პრინციპით მოქმედება მიუღებელია. ფეხბურთის ფედერაციის ახალი პროექტის თაობაზე, “მსოფლიო სპორტმა” აზრი კლუბების წარმომადგენლებსაც ჰკითხა. გიორგი პაპიაშვილი: “გუნდების რაოდენობის გაზრდა მისაღებია, თუ კლუბები სრულად უზრუნველყოფილი იქნებიან და არ შეიქმნება საშიშროება, რომ სეზონს ვერ ჩაამთავრებენ”. მალხაზ კაკაურიძე: “პროექტს გავეცანით და ვფიქრობთ, დაძაბული ჩემპიონატი იქნება. მითუმეტეს, საპრიზო ფონდი მილიონი ლარია და უარი არ უნდა ვთქვათ. არ მგონია, რომ გუნდებმა ვერ დაასრულონ ჩემპიონატი, რადგან სპონსორები კიდევ გამოჩნდებიან. რაოდენობის გაზრდა ნაადრევი არ მგონია, რადგან ბოლოს მაინც აქეთ უნდა წავიდეთ”. დიმიტრი სანაკოევი (ცხინვალის “სპარტაკის” პრეზიდენტი): “ბუნებრივია, ჩვენი გუნდის ამჟამინდელი მდგომარეობიდან გამომდინარე, ეს პროექტი მისაღებია. არ მგონია, რომ სპორტული პრინციპი დაირღვეს, რადგან გადათამაშებაში უნდა მივიღოთ მონაწილეობა. თუმცა, გუნდების რაოდენობის გაზრდის შემთხვევაში, კლუბებს მინიმუმ სამწლიანი პროგრამა უნდა ჰქონდეთ, რომ სერიოზული ინფრასტრუქტურა შექმნან”. ნუგზარ ლომთაძე (ბოლნისის “სიონის” გენერალური დირექტორი): “ჩვენი პოზიცია ახალ პროექტთან დაკავშირებით პრინციპულად დადებითია. ფეხბურთი საკმაოდ მძიმე მდგომარეობაში. ყველაფერი უნდა გაკეთდეს, რომ რაიონებში მისი მაქსიმალური პოპულარიზაცია მოხდეს. ფეხბურთი მხოლოდ რამდენიმე დიდი ქალაქის თამაში არ უნდა იყოს. რაც მეტი გუნდი ჩაერთვება, კონკურენცია მეტი იქნება. როგორც შევიტყვეთ სახელმწიფო ფედერაციის და კლუბების დაფინანსებას ზრდის. ეს ყველაფერი დადებით გავლენას მოახდენს ფეხბურთის განვითარებაზე”. ხვალ, 12:00 საათზე, მიხეილ მესხის სტადიონის საპრესკონფერენციო დარბაზში აღმასკომის სხდომა გაიმართება, რომელზეც მომავალი ყრილობის თარიღს დაადგენენ და ეროვნულ ჩემპიონატში სადისციპლინო სასჯელების გამკაცრებაზე იმსჯელებენ. მელენდესი: მოუგეთ უკრაინას და გადით ევროპაზე admin 20 მაი 2011 01:36 მე ვუჭერ მხარს ფედერაციის გადაწვეტილებას. ფინანსური გარანტიები ყველამ უდნა წარადგინოს თორე ამ ვითომ მოედნებზე და ბენზინის ფული არ გვაქ და აშე შემდეგ ყელში ამოვიდა რა, თუ არ აქვთ შეძლება და არ უდნათ გაანებონ ამ საქმეს თავი თუ არადა ნება იბოძონ და დაყვენ ფედერაციის ნებას! FCB 20 მაი 2011 00:46 მე იმის აზრს ვერ ვიგებ რატომ არიან ასეთ შეკრებებზე გუნდის პრეზიდენტები და რატომ ეკითხებიან აზრს? რა თქმა უნდა ის გუნდი რომელიც ვარდება იტყვის კარგი აზრიაო რომ ლიგაში დარჩეს.. თუ მაინც და მაინც გაჭირდა უბრალოდ წარმომადგენლები უნდა გაუშვან მარტო ამბის მოსატანად.. ფედერაცია იმიტომაა რო თვითონ გადაწყვიტოს თორე მაშინ პრეზიდენტების შეკრებას არაფერი უნდა.. slim4you 19 მაი 2011 22:02 მაგარი უაზრობაა რა მოკლედ. ეს პრეზიდენტი საერთოდ სულელი გვყავს, მე არაფრის იმედი არ მაქვს და თქვენი არ ვიცი Sportnews 19 მაი 2011 21:18 დიდი სტატია , მაგრამ წაიკითხეთ ძალიან საინტერესოა , მე ყველაზე მეტად დინამოს გენერალური დირექტორის ზურაბ პოლოლიკაშვილის პოზიცია მომეწონა


text: საქართველოს პოლიტიკის ინსტიტუტი (GIP) აქვეყნებს ინტერვიუ პროფესორ ჯული ა. ჯორჯთან "ქართული დემოკრატია გზაჯვარედინზე: არსებული ვითარება და განვითარების პერსპექტივები". ინტერვიუს გაუძღვა ორგანიზაციის ანალიტიკოსი ნინო სამხარაძე. ორგანიზაციის ინფორმაციით, პროფესორმა უპასუხა შეკითხვებს საქართველოში დემოკრატიის გაუარესების, ქვეყნის წინაშე მდგომი ყველაზე კრიტიკული გამოწვევებისა და აშშ-ის ახალი ადმინისტრაციის კონტექსტში საქართველოს სამომავლო პერსპექტივების შესახებ. "ვფიქრობ, რომ საქართველოს რევოლუციები არ არის კარგი დემოკრატიისთვის. ქვეყანას სჭირდება "მოსაწყენი" ინსტიტუციური პოლიტიკა. თქვენ არ გჭირდებათ მეტი პარტიები საქართველოში, არამედ გჭირდებათ უკეთესი პარტიები".


text: 20 იანვარი — გრიგორიანული კალენდრის მე-20 დღე. წლის ბოლომდე დარჩენილია 345 დღე (ნაკიან წელში - 346). დღის მოვლენები 1265 : ვესტმინსტერის სასახლეში ინგლისის პირველი პარლამენტის პირველი სხდომა ჩატარდა. 1667 : პოლონეთ-ლიტვის თანამეგობრობამ კიევი, სმოლენსკი და დასავლეთ უკრაინა რუსეთის იმპერიას დაუთმო ანდრუსოვოს ხელშეკრულებით. 1841 : ბრიტანეთმა ჰონკონგის კუნძული დაიპყრო. 1936 : ედუარდ VIII ხდება დიდი ბრიტანეთის მეფე. 1937 : ფრანკლინ რუზველტის ინაუგურაცია მეორე ვადით აშშ-ის პრეზიდენტად. ეს იყო პიველი ინაუგურაცია 20 იანვარს, მე-20 შესწორების მიღების შემდეგ, მანამდე ინაუგურაცია 4 მარტს ტარდებოდა. 1944 : მეორე მსოფლიო ომი — სამეფო საჰაერო ძალები 2 300 ტონა ბომბებს ყრის ბერლინზე. 1952 : ედგარ ფური ხდება საფრანგეთის პრემიერ-მინისტრი. 1953 : დუაიტ ეიზენჰაუერის ინაუგურაცია აშშ-ის 34-ე პრეზიდენტად. 1961 : ჯონ კენედის ინაუგურაცია აშშ-ის 35-ე პრეზიდენტად. 1964 : The Beatles-ის პირველი ალბომი აშშ-ში Meet The Beatles! გამოდის. 1965 : ლინდონ ჯონსონის ინაუგურაცია აშშ-ის 36-ე პრეზიდენტად. 1969 : რიჩარდ ნიქსონის ინაუგურაცია აშშ-ის 37-ე პრეზიდენტად. 1977 : ჯიმი კარტერის ინაუგურაცია აშშ-ის 39-ე პრეზიდენტად. 1981 : რონალდ რეიგანის ინაუგურაცია აშშ-ის მე-40 პრეზიდენტად. 1989 : ჯორჯ ბუშის ინაუგურაცია აშშ-ის 41-ე პრეზიდენტად. 1990 : შავი იანვარი — ბაქოში საბჭოთა არმიის მიერ აზერბაიჯანელთა საპროტესტო დემონსტრაციის სისხლიანი დარბევა. 1993 : ბილ კლინტონის ინაუგურაცია აშშ-ის 42-ე პრეზიდენტად. 1996 : იასირ არაფატი აირჩიეს პალესტინის პირველ პრეზიდენტად. 2001 : ჯორჯ ბუშის ინაუგურაცია აშშ-ის 43-ე პრეზიდენტად. 2009 : ბარაკ ობამა აშშ-ის 44-ე პრეზიდენტი გახდა. 2011 : ერაყში მომხდარი აფეთქებების სერიის შედეგად 100 ადამიანია მოკლული. 2014 : კათრინ სამბა-პანზა ცენტრალური აფრიკის რესპუბლიკის პირველი ქალი-პრეზიდენტი გახდა. 2017 : დონალდ ტრამპის აშშ-ის 45-ე პრეზიდენტად ინაუგურაცია. 2018 : თურქეთმა სირიაში ანტიტერორისტული ოპერაცია „ზეთისხილის რტო“ დაიწყო. 2021 : ამერიკის შეერთებული შტატების პრეზიდენტმა ჯო ბაიდენმა საპრეზიდენტო ფიცი დადო. აშშ-ის სენატმა ეროვნული დაზვერვის სააგენტოს დირექტორად ევრილ ჰეინესი დაამტკიცა. 2023 : საგარეჯოში სროლის შედეგად დაიღუპა 5 და დაიჭრა 5 პირი. ამ დღეს დაბადებულნი 225 : გორდიანე III — რომის იმპერატორი 1029 : ალფ-არსლანი — სელჩუკთა იმპერიის სულთანი (1063–1072) 1554 : სებასტიან I — პორტუგალიის მეფე ავისის დინასტიიდან (1557–1578) 1573 : ზიმონ მარიუსი — გერმანელი ასტრონომი. 1716 : კარლ III — ესპანეთის მეფე (1759–1788) 1775 : ანდრე მარი ამპერი — ფრანგი ფიზიკოსი და მათემატიკოსი 1806 : ნატანიელ პარკერ უილისი — ამერიკელი ავტორი, პოეტი 1831 : პეტრე ჟუბერი — ბური გენერალი და ტრანსვაალის ვიცე-პრეზიდენტი. 1838 : თეოდორ დიურე — ფრანგი ჟურნალისტი, მწერალი და ხელოვნების კრიტიკოსი. 1848 : ალექსანდრე ყაზბეგი — ქართველი მწერალი 1872 : ფილიპე გოგიჩაიშვილი — ქართველი ექიმი, მწერალი, ეკონომისტი, პუბლიცისტი, კრიტიკოსი. 1873 : იოჰანეს ვილჰელმ იენსენი — დანიელი მწერალი 1886 : ჯუზეპე რიცი — იტალიელი ფეხბურთელი. 1892 : გრიგოლ შირმა — ბელორუსი საგუნდო დირიჟორი, ფოლკლორისტი, მუსიკოსი და საზოგადო მოღვაწე. 1899 : ტოკუნაგა სუნაო — იაპონელი მწერალი 1900 : ფილიპე აგალცოვი — რუსი ავიაციის მარშალი 1919 : სილვა კაპუტიკიანი — სომეხი პოეტი. 1920 : ფედერიკო ფელინი — იტალიელი კინორეჟისორი. 1920 : მიხეილ ბუდიკო — საბჭოთა გეოფიზიკოსი და გეოგრაფი. 1928 : ვახტანგ მოსიძე — ქართველი ექიმი. 1930 : ბაზ ოლდრინი — ამერიკელი ავია-ინჟინერი, ნასა-ს ასტრონავტი 1943 : არმანდუ გებუსა — მოზამბიკის პოლიტიკური მოღვაწე, 1946: დევიდ ლინჩი — ამერიკელი რეჟისორი 1950 : მაჰამან უსმანი — ნიგერის რესპუბლიკის პრეზიდენტი (1993–1996) 1952 : ხურშიდ დავრონი — უზბეკი პოეტი, დრამატურგი, მწერალი, ისტორიკოსი, მთარგმნელი და ტელეჟურნალისტი. 1952 : გიორგი წერეთელი — ქართველი ეკონომისტი და მათემატიკოსი. 1955 : ზურაბ ნარმანია — ქართველი პოეტი, მთარგმნელი, ესეისტი. 1960 : აპა შერპა — ნეპალელი შერპა მთამსვლელი 1972 : ნიკი ჰეილი — ამერიკელი პოლიტიკოსი 1974 : ლევან ხომერიკი — ქართველი ყოფილი ფეხბურთელი და მწვრთნელი 1976 : ტარიელ სუარი — ქართველი კლასიკური გიტარისტი 1977 : ილია ზედგინიძე — ქართველი მორაგბე. 1978 : ვლადიმერ გროისმანი — უკრაინის პრემიერ-მინისტრი 1979 : ჯეისონ სმარტი — წამყვანი ამერიკელი პოლიტიკური კონსულტანტი, სტრატეგი და პოლიტიკური ტექნოლოგი. 1982 : ჟერარდ სარაგოსა — ესპანელი ფეხბუეთის მწვრთნელი 1984 : ფედერიკო პელუზო — იტალიელი ფეხბურთელი 1988 : ლაშა ხმალაძე — საქართველოს მორაგბეთა ეროვნული ნაკრების წევრი 1994 : გიორგი აფციაური — საქართველოს მორაგბეთა ეროვნული ნაკრების წევრი ამ დღეს გარდაცვლილნი 1936 : ჯორჯ V — დიდი ბრიტანეთის მეფე 1938 : ასათიანი, მიხეილ მიხეილის ძე — ქართველი ფსიქიატრი 1993 : ჰეპბერნი, ოდრი — ამერიკელი კინომსახიობი. 2012 : ჯეიმზი, ეტა — ამერიკელი მომღერალი. 2014 : ლომინაძე, ჯუმბერ — ქართველი ფიზიკოსი. 2015: ფრეზე, ედგარ — გერმანელი ელექტრონული მუსიკოსი 2021 : ლარი კინგი — ამერიკელი ტელეწამყვანი. დღესასწაულები მართლმადიდებელი ეკლესია აღნიშნავს: კრება წინასწარმეტყველისა, წინამორბედისა და ნათლისმცემელისა იოანესი აგრეთვე: აზერბაიჯანი : სახალხო გლოვის დღე (1990). იხილეთ აგრეთვე სხვა თვეები: 0120


text: ნინო ლიპარტიანი: - ექსპერიმენტების დრო არ მაქვს! » Georgiantheatre.ge 8-03-2014, 13:46 თეა კახიანი - ნინო, ჩვენ ვაკეთებთ ინტერვიუების სერიას რეგიონალური თეატრების სამხატვრო ხემძღვანელებთან, ასეთი ინტერვიუ უკვე შედგა ჭიათურის და ზუგდიდის თეატრების სამხატვრო ხელმძღვანელებთან. ძალიან მძიმე ვითარებაა ზუგდიდის თეატრში. რა მდგომარეობაა თქვენთან, რა მდგომარეობაში დაგხვდა ზესტაფონის თეატრი? ნინო ლიპარტიანი - მე ვნახე გადაცემა ზუგდიდის თეატრზე და არანაკლებ მძიმე მდგომარეობა დამხვდა ზესტაფონშიც. მართალია ჩვენ არ გვაწვიმს და შენობა არ ინგრევა, მაგრამ სხვენი გამოკეტილი გვაქვს. არის ადგილები სადაც, ნამდვილად არასახარბიელო მდგომარეობაა. გამგეობაშიც სულ ვჩივი ამის თაობაზე, ერთადერთი კულტურული ცენტრი აქვთ და ისიც მოუვლელი, სირცხვილი არ არის? თან ვერ ვიტყვი რომ არ უნდათ დახმარება, ძალიანაც მოსწონთ, თავი მოაქვთ და მეც ვეთანხმები, რომ ზესტაფონი თეატრალური ქალაქია, ისევე როგორც სხვა ქალაქები. რაზეც მივმართე ყველაფერი გამიკეთეს, მაგრამ ეს არის მინიმალური. მესმის მათი, მათაც უჭირთ ფინანსებში, ციტა აქვთ გამოყოფილი. იქედან რასაც მეხმარებიან დარბაზს, ფოიეს და ა.შ. ვერ გავარემონტებ. მაგრამ გავარემონტე საგრიმიორო ოთახები, ის ადგილები, სადაც ჩვენ ძირითადად ვტრიალებთ. საერთოდ არ იყო სველი წერტილები, ძალიან მძიმე მდგომარეობაში იყო ტუალეტები. მე არ მესმის რა შემოქედებით მიღწევევბზე უნდა ვისაუბროთ თუ ელემენტარული პირობა არ შექმენი იმისათვის, რომ მუშაობა მოგინდეს, და რაც მთავარია ადამიანად ჩათვალო თავი. მაყურებელთა დარბაზიც მძიმე მდგომარეობაშია, სავარძლებიდან ლურსმნები ერჭობა მაყურებელს, მაგრამ ამის მოწესრიგებას მეტი თანხა სჭირდება. კიდევ კარგი გათბობის სიტემა გამართული დამხვდა, ოღონდაც ვერ ვრთავთ. იმდენად გაყინული იყო კედლები, რომ ღამითაც ვტოვებდით და თვეში 8 000 ლარი მოგვივიდა გადასახადი. და ეს ფაქტიურად მთელი ჩვენი საოფისე ბიუჯეტია. ახლა ეკონომიაზე გადავედით. მივხვდით, რომ ასე ვერ გავათბობთ თეატრს. არადა მაყურებელს თუ გამთბარ თეატრს არ დაახვედრებ, მერე ვიტყვით, რომ მისი თეატრში არ მოსვლა სპექტაკლების ხარისხის ბრალია. არადა ყველაფერი მარტივია, ერთხელ და ორჯერ რომ გავიყინები, მესამედ აღარ მივალ თეატრში. მათალია, ჩვენ ისეთ დროს დავამთავრეთ, ერთ ელექტრო პლიტას ვიყავით მიფიცხებული და არაფერი გვიკვირს, მაგრამ ხომ უნდა გადავლახოთ რაღაც? ახლა ხომ უკვე სხვა მოთხოვნები გვაქვს? ჩვენ 200 000 გვაქვს ბიუჯეტი, აქედან 15 000 სადადგმოს ეკუთვნის დანარჩენი ხელფასებია და 10 000 საოფისე, ამ თანხით გამორიცხულია რომ მთელი სეზონი გათბობა ჩართო თეატრში. თ.კ. - და დამატებითი თანხების მოძიების გზები და საშუალებები თუ არის რეგიონში? ნ.ლ. - ერთადერთი გზა სპექტაკლის გაყიდვაა. მთლიანად ყიდულობს ორგანიზაცია სპექტაკლს და მერე ბილეთებს თავის თანამშრომლებსა და ახლობლებში არიგებს. ამ მეთოდმა გაამართლა და ფული კარგად შემოგვივიდა, თეატრში ყველა გაოგნებული დარჩა, რასაკვირველია ეს იმითაც იყო გამოწვეული, რომ საახალწლო სპექტაკლი იყო და ახალ წელს ბევრად უფრო მარტივია სპექტაკლის გაყიდვა, უკვე მე ამ ტერმინებით დავიწყე საუბარი (იცინის). ახლა, ჩვენ, თეატრის შემოსავლებზე ვართ დარჩენილი, ამიტომ ამას მივაქციეთ ყურადღება, კარგად ამოვიღეთ თანხა. ამავე დროს ჩვენთვის გასაგებია, რომ ყოველთვის ვერ ვიზამთ ამას, საახალწლო დღეები სხვა საქმეა და სხვა დროს მაყურებელი ნაკლებ აქტიურია. თ.კ. - მართლაც მარკეტინგის კუთხით, ყველგან ერთი წესები მოქმედებს. პაატა ციქურიშვილიც ამბობს, რომ ვაშინგტონში ის აუცილებლად ითვალისწინებს დროის და მაყურებლის მოთხოვნებს, ვალენტინობას "რომეო და ჯულიეტას" დგამს, "ჰელოუინის" დროს "ფრანკენშტეინს" და ა.შ. ნ.ლ. - დიახ, ასეა, აუცილებლად უნდა გაითვალისწინო ის დრო და გარემო სადაც რაღასაც აკეთებ. უნდა გაითვალისწინო მაყურებლის მოთხოვნა, რათქმაუნდა ეს იმას არ ნიშნავს, რომ უხარისხო და უგემოვნო პროდუქცია შექმნა. ამას ვერც გააკეთებ თუ შინაგანად არ ხარ ეგეთი. თ.კ. - რასაკვირველია ყველაფერი კომერციამ არ უნდა გადაწყვიტოს! ნ.ლ. - მაგრამ აუცილებლად მოგიწევს იმის გათვალისწინება, რომ ზესტაფონში ფსიქოლოგიურ დრამას, ამ ეტაპზე, ვერ დადგამ. ახლა ექსპერიმენტების დრო არ არის! ის სოციუმი აუცილებლად უნდა გაითვალსიწინო რომელშიც ტრიალებ. იმიტომ რომ მის გარეშე არაფერი ხარ, არაფერი ხარ თუ მაყურებელი არა გყავს. ზესტაფონში იყო წლები, როცა მაყურებელი საერთოდ არ იყო, მთლიანად მაყურებელი გაქრა თეატრალური სივრციდან, მხოლოდ თბილისით ხომ ვერ ვიმსჯელებთ? მაყურებელი მოსაწვევითაც კი არ მოდის თეატრში. თ.კ. - ეს იმას ხომ არ ნიშნავს, რომ თეატრში სიარულის კულტურა დაიკარგა? ნ.ლ. - მაყურებელს არ უნდა მოსვლა, ეზარება. ამის ერთ- ერთი მიზეზი თუნდაც ეს არაკომფორტული გარემოა. ჩვეულებრივ, როცა ადამიანს ცივა, როცა სავარძლიდან ლურსმანი ერჭობა და ამასთანავე შინ პრობლემები აქვს, თეატრში მისვლით სიამოვნებას ვეღარ გრძნობს. ამას წლები სჭირდება რომ თეატრს ისევ დაუბრუნდეს მაყურებელი. ამიტომ აღარ მაქვს ექსპერიმენტების დრო. ამიტომ გადავწყვიტე მოვიწვიო რეჟისორები, ვისი სპექტაკლებიც ვიცი. ბოლო დროს კრიტიკის საგანი გახდა ის, რომ თბილისში დადგმული სპექტაკლი ზესტაფონშიც დაიდგა, მაგრამ მე არ ვეთანხმები ამ კრიტიკას. ერთ ადგილას რომ დაიდგა ეს იმას არ ნიშნავს, რომ სხვაგან არ დაიდგას იგივე. იქ ხომ სხვა შემადგენლობით იდგმება? რაც თავისთავად სხვა ამოცანებს უსახავს რეჟისორს. თ.კ. - დიახ, მაგრამ მე მომეჩვენა, რომ ამ კრიტიკის კონტექსტი სხვა რაღაც იყო, რომ სპექტაკლებს მხოლოდ სათაურებს უცვლიან და როგორც ახალს ისე ასაღებენო! ნ.ლ. - სათაური შეგნებულად შევუცვალეთ, რადგან ჩავთვალეთ, რომ "დეჟავუ" არ იყო ზესტაფონისთვის შესაფერი და გასაგები სათაური, დავარქვით "დაუსრულებელი რომანი". მე ამას შეგნებულად ვაკეთებ, როცა ზუსტად ვიცი, რომ რეჟისორმა კარგად იმუშავა და სპექტაკლი ასე ვთქვათ "გამოუვიდა" თბილისში, "გამოუვა" ზესტაფონშიც. მინდა მომავალშიც იმავე ხერხს მივმართო და გაგა გოშაძესაც ვთხოვო თბილისში დადგმული სპექტაკლი ზესტაფონშიც დადგას. ვთვლი, რომ ამაში ცუდი არაფერია, მითუმეტეს, რომ ამ მიდგომამ გაამართლა, მაყურებლის მოწონება დაიმსახურა, როცა ვამბობ, რომ ექსპერიმენტების დრო არ მაქვს ამასაც ვგულისხმობ! თ.კ. - ნინო, ზესტაფონში სამხატვრო ხელმძღვანელების კონკურსმა საკმაოდ მშვიდად ჩაიარა, ეს იმ დაძაბულ ვითარებაში, რაც ზოგადად ამ კონკურსმა გამოიწვია, საკმაოდ უცნაურად გამოიყურება. ნ.ლ. - დიახ, თან თუ მხედველობაში მივიღებთ იმ ფაქტს, რომ ზესტაფონში ყვალაზე დიდი კონკურსი იყო, ოთხ კანდიდატს ჰქონდა წარდგენილი დოკუმენტაცია, სხვაგან 2 კანდიდატზე მეტი არ ყოფილა... თ.კ. - თუმცა კულტურულად ჩაიარა პროცესმა ნ.ლ. -სწორედ ასე იყო, არავის პრეტენზია არ გამოუთქვამს და არავის არ გაკვირვებია ჩემი დანიშვნა, თუმცა კომისიის წევრებს შორის, როგორც მე ვიცი, იყო გარკვეული აზრთა სხვადასხვაობა თ.კ. - ნინო, რა შინაარსის იყო შენს მიერ წარდგენილი პროგრამა? ნ.ლ. მასში ავსახე ყველაფერი რაც შეიძლება ადამიანმა თეატრს გაუკეთოს. ჩემს თავზე ავიღე ის რომ პირველად პრობლემებს მოვაგვარებდი და მოვაგვარე კიდეც. რასაკვირველია ჩემი ხარჯებით, როგორც ვთქვი, დიდ რემონტს ვერ გავაკეთებ, თუმცა მჯერა რომ ეტაპობრივად და ნელ-ნელა ყველაფერს შეიძლება მიაღწიო. მე თეატრში დამხვდა განწყობა, რომ ამ თეატრს არაფერი ეშველება თუ არ დაანგრიე და თავიდან არ ააშენე. მე ასეთი რადიკალური აზრების მომხრე არა ვარ ! ვმუშაობთ გასტროლების საკითხზე, ვიყავით გორში, გვინდა წავიდეთ ჭიათურაში და მე სულაც არ მგონია, რომ ეს ფულის შოვნის წყარო უნდა გახდეს. თ.კ. - ეს თეატრის ცხოვრების წესი უნდა იყოს... ნ.ლ. - ეს აზარტი თავისთავად უნდა გაჩნდეს, გასტროლები უნდა იყოს თეატრის ცხოვრების გამოცოცხლების წყარო. მიდის თურქეთთან და ამერიკასთან მოლაპარაკებები, ჩვენი დირექტორი სერიოზულად მუშაობს ამ საკითხზე! იმასაც კი არ ვფიქრობთ, რომ ჩვენ ახლა ამის ფული არ გვიდევს. ფულსა და გასტროლებთან დაკავშირებით მინდა აღვნიშნო ერთი რამ, როდესაც ჩემი კოლეგები მირეკავენ და მეუბნებიან, რომ ჩამოსვლა და მოდით ცუდად ვიტყვი, ფულის გაკეთება უნდათ ზესტაფონში, ეს არასწორი და არარეალურია. პირდაპირ ვამბობ, მდგომარეობა ისეთია, რომ ჩვენივე სპექტაკლებზე გვიჭირს ბილეთების გასაღება, არ მოდის მაყურებელი. და ამ სიტუაციაში გასტროლის გაკეთება ფულის შოვნის იმედით საღ აზრს არის მოკლებული. რათქმაუნდა, ეს ძალიან სამწუხაროა, რადგან სამი ლარი ღირს ბილეთი, ამხელა შრომას ვდებთ ჩვენს საქმეში, შემოიხედონ ერთი და ნახონ როგორ ხდება ეს ყველაფერი, როგორ მზადდება სპექტაკლი. მიჭირს იმის წარმოდგენა, რომ სამი ლარის გადახდაც კი ენანება ვიღაცას. თუმცა რასაკვირველია არიან ადამიანებიც, რომლებსაც ესმით თეატრის მნიშვნელობა. ზოგს კი, სამწუხაროდ, თეატრი ტაშ-ფანდურა გონია და არ ესმის ამ ტაშ-ფანდურაში ფული რატომ უნდა გადაიხადოს. დასანანია, როცა თეატრალური წარმოდგენა კულტურის სახლის კონცერტებთან არის გაიგივებული თ.კ. - პროფესიული თეატრის საწყისებთან ვბრუნდებით? ნ.ლ. - მე თითქმის ავკრძალე თეატრში ზედმეტი კულტურული ღონისძიებები. რასაკვირველია ჩვენც გვჭირდება დამატებითი თანხები და დარბაზს გავაქირავებთ, მაგრამ თეატრს კულტურის სახლად ვერ გადავაქცევ. დავდეთ ხელშეკრულება, რომლის მიხედვით წელიწადში სამი ღონისძიების ჩატარების უფლება ექნებათ მხოლოდ, რას კიდევ ასატანია. ამით ჩვენ გვინდა ხაზი გავუსვათ განსხვავებას, რომელიც არსებობს კულტურულ ღონისძიებასა და სპექტაკლს შორის. საწყენია ასეთ საკითხებზე რომ მიწევს დროის კარგვა. თ.კ. - ძალიან სამწუხაროა, ჩანს, რომ რეგიონებში რთული ვითარება და ბევრი პრობლემაა, პირველ რიგში ალბათ გარკვეული ნაბიჯებია გადასადგემლი მაყურებლის თეატრში დასაბრუნებლად... ნ.ლ. - დადებითიც მინდა ვთქვა, ზესტაფონში არის მაყურებლის ის კატეგორიაც, რომელიც ზუსტად გრძნობს და ზუსტად აღიქვამს სპექტაკლს. ეს ძალიან სასიხარულო და მოულოდნელიც იყო ჩემთვის. ასევე, მე დამხვდა ძალიან კარგი დასი, საკმაოდ მაღალი პროფესიული დონით! და ეს მიუხედავად იმისა, რომ ყველა მათგანი არ არის პროფესიონალი მსახიობი. ძალიან კარგი ახალგაზრდები გვყავს. ცოტა ხნის წინ ახალგაზრდების მოსაზიდად კონკურსი გამოვაცხადეთ. ავიყვანეთ ერთი გოგო და ერთი ბიჭი, ცოტა გაუჭირდათ ამ ნაბიჯის გადადგმა, თუმცა პირობები შევუქმენით, გავურემონტეთ ოთახები, ცხელი წყლით, შხაპით. 4-5 ოთახი მაქვს სადაც შემიძლია მსახიობები ვაცხოვრო.. მთავარი ის არის, რომ ძალიან ჯანსაღი გარემო შეიქმნა, არ არის ინტრიგები, მსხაიობები ამბობენ, რომ უხარიათ რეპეტიციაზე მოსვლა და ეს ბედნიერებაა! თ.კ. - შენ როგორც რეჟისორს რა შემოქმედებითი გეგმები გაქვს? ნ.ლ. - მე დავიწყე ვებერის "ბრიყვთა ვაშმის" დადგმა, მაგრამ მერე გავაჩერე, რადგან ახალი წელი მოდიოდა. საახალწლოდ გამოვუშვი "მეფე შიშველია". და აი ახლა ისევ ავდივარ სცენაზე "ბრიყვთა ვახშამით". სამწუხაროდ არის იმის პრობლემა რომ რეპერტუარს გამართულად ვერ ამუშავებ, რადგან ერთხელ რომ დადგამ სპეტაკლს და მაყურებელს მოიყვან, მერე ახალი სპექტაკლი უნდა დადგა. როგორღაც იწურება მაყურებელი ... თ.კ. - "თანამედროვე თეატრის კვლევის ცენტრის" მიერ ჩატარებული კვლევის მიხედვითაც არასახარბიელო მდგომარეობაა, კვლევის შედეგებმა აჩვენა, რომ თეატრში საქართველოს მოსახლეობის 9,5% დადის, ეს კი, ჩემი აზრით, ძალიან ცოტაა. ნ.ლ. - ამ კვლევებით მე არ ვიცი რამდენად ზუსტი შედეგები დგება. ვინ აწვდის ინფორმაციას კვლევისათვის? თეატრები? და მათ უნდა ვენდოთ? თუ თეატრები დაინახავენ, რომ მათ მიერ მიწოდებულ ინფორმაციაზეა დამოკიდებული თუ ვინ იქნება პირველი ადგებიან და დაწერენ იმას რაც თვითონ აწყობთ. თ.კ. - კი, მაგრამ ამის გადამოწმება ხომ ძალიან მარტივია? ნ.ლ. - ჰოდა გადაამოწმოს ვინმემ! თ.კ. - ე.ი. შენი რჩევაა ნაკლებად ვენდოთ თეატრებს და მხოლოდ გადამოწმებულ ინფორმაციაზე დაყრდნობით ჩავატაროთ კვლევა? ნ.ლ. - რასაკვირველია! თ.კ. - დიდი მადლობა ინტერვიუსთვის, წარმატებას გისურვებთ და იმედი გვაქვს, რომ ჩვენ, თეატრცოდნეებს გვექნება საშუალება, უფრო აქტიურად დავაკვირდეთ რეგიონების თეატრებში მიმდინარე პროცესებს ნ.ლ. - კარგი იქნება, თანაც ახლა გამზადებული გვაქვს პროექტი, გვინდა ჩავატაროთ რეგიონალური თეატრების ფესტივალი ზესტაფონში. დაფინანსება "ფეროს" ვთხოვეთ და დიდი იმედი გვაქვს, რომ ეს ფესტივალი შედგება და ზესტაფონის კულტურული ცხოვრება გამოცოცხლდება! რასაკვირველია ყველა თეატრმცოდნეს მოვიწვევთ! ვიბრძოლებ, რომ ეს პროექტი ბოლომდე მივიყვანო, ზესტაფონისთვის ეს ნამდვილი საჩუქარი იქნება!


text: შორენა ბეგაშვილი თხოვდება? – მსახიობს ბეჭედი უკეთია | MusicBox.GE შორენა ბეგაშვილი თხოვდება? – მსახიობს ბეჭედი უკეთია შორენა ბეგაშვილს ძალიან უყვარს ბრილიანტი. ამის შესახებ მან "მარაოს" ერთ-ერთ გადაცემაში თქვა, როცა მას გარდერობის დასათვალიერებლად ნინა წკრიალაშვილი ესტუმრა. "ბრილიანტი უნდა იყოს ოთხკუთხედი", აღნიშნა საუბრისას შორენამ და დასძინა, რომ მას ძალიან მოსწონს ბრილიანტის ბეჭდები. შორენას ასევე ძალიან უყვარს "სვაროვსკის" სამკაულები და მის გარდერობში ამ ბრენდის უამრავი ნაკეთობა მოიძებნება. ახლახან "ინსტაგრამზე" მსახიობმა და ტელეწამყვანმა გამოაქვეყნა ფოტო, სადაც ძალიან ლამაზი ბეჭედი უკეთია მარცხენა ხელის არათითზე. რას უნდა ნიშნავდეს ეს ფოტო? მისი სოცქსელის მიმდევრები ვარაუდებს გამოთქვამენ:


შვიდნი მოწამენი მაკაბელნი: აბიმი, ანტონინე, გური, ელეაზარი, ევსევონი, ალიმი და მარკელე, დედა მათი სოლომონია და მოძღვარი ელეაზარი ეწამნენ ქრისტეს შობამდე 166 წელს


text: აფხაზეთსა და ცხინვალში მცხოვრებ რისკჯგუფებს ვაქცინაცია შეეძლებათ 13:11 სამშაბათი, 30 მარტი 2021 204 აფხაზეთსა და ცხინვალის რეგიონში მცხოვრებ მედიცინის მუშაკებსა და შესაბამის ასაკობრივ ჯგუფებს კოვიდსაწინააღმდეგო ვაქცინაციის პროცესში ჩართვა შეეძლებათ. მსურველები ვაქცინის გაკეთებას საქართველოს ცენტრალური ხელისუფლების კონტროლირებად ტერიტორიაზე შეძლებენ. "მათთვის რეგისტრაციის მოდული არ იქნება სავალდებულო. მიგვაჩნია, რომ მაქსიმალურად გამარტივებული უნდა იყოს ყველა ის პროცედურა, რომელსაც ეს ადამიანები გაივლიან. უშუალოდ სამედიცინო დაწესებულებაში, შესაბამისი დოკუმენტაციის წარდგენის საფუძველზე და სურვილის დაფიქსირების შემთხვევაში, ისინი გაივლიან რეგისტრაციას და ჩაიტარებენ აცრას. დაახლოებით ვიცით იმ სამედიცინო პერსონალის რაოდენობა, რომელიც ჩვენს ოკუპირებულ ტერიტორიებზე იმყოფება. მათთვის გვაქვს საჭირო, 500 დოზამდე ვაქცინა. ასევე, პენსიონერების კუთხითაც უფრო მკაფიოა ხედვა, რადგან პენსიონერები სარგებლობენ საქართველოს ცენტრალური ხელისუფლების მიერ კონტროლირებად ტერიტორიაზე არსებული პენსიით, საპენსიო შეღავათებით. მათთან მიმართებაში აქვს საბჭოს ხედვა, რა დოზები იქნება გამოყოფილი", - განაცხადა ჯანდაცვის მინისტრმა ეკატერინე ტიკარაძემ. მისივე ინფორმაციით, დღეისთვის ქვეყანაში დარეგისტრირებულია 14 097 ადამიანი, ვისაც Covid 19-ის საწინააღმდეგო ვაქცინის გაკეთება სურს. აქედან, 10 000-ზე მეტი არის "ფაიზერზე" განხორციელებული რეგისტრაცია. ვაქცინაცია "ფაიზერზე" ხორციელდება თბილისში, რესპუბლიკურ საავადმყოფოში "ამტელ ჰოსპიტალში", ბოკერიას კლინიკასა და "კავკასიის ცენტრში". მინისტრის განმარტებით, ამ კონკრეტულ დაწესებულებებში დაემატება ამცრელთა ჯგუფები. ასევე, გაიზრდება, ამცრელთა ჯგუფების სამუშაო საათები, რის ხარზჯეც მოხდება დამატებითი მოცულობებისა და ჯავშნების განხორციელება. ტიკარაძემ აღნიშნა, რომ მომდევნო კვირაში გვექნება დამატებით, 100 ათასი დოზა ჩინური ვაქცინა, რომელიც აღიარებულია უნგრეთის მკაცრი მარეგულირებლის მხრიდან.


text: უზბეკეთი (), ოფიციალურად უზბეკეთის რესპუბლიკა () — ზღვაზე გასასვლელის არმქონე სახელმწიფო ცენტრალურ აზიაში. მას ასევე ესაზღვრება ხუთი ქვეყანა, რომლებსაც თვითონაც არ გააჩნიათ ზღვაზე გასასვლელი: ჩრდილოეთით ყაზახეთი, სამხრეთ-აღმოსავლეთით ტაჯიკეთი, ჩრდილო-აღმოსავლეთით ყირგიზეთი, სამხრეთით ავღანეთი და სამხრეთ-დასავლეთით თურქმენეთი. იგი არის უნიტარული, კონსტიტუციური და საპრეზიდენტო რესპუბლიკა, რომელიც მოიცავს თორმეტ რეგიონს, ერთ ავტონომიურ რესპუბლიკას და დედაქალაქს. ერთ დროს თურქთა სახაკანოს და მოგვიანებით თემურიდების რეგიონის ნაწილი, რომელიც დღეს მოიცავს უზბეკეთის რესპუბლიკას, ადრეულ XVI საუკუნეში დაიპყრეს აღმოსავლეთ თურქულენოვანმა მომთაბარე ტომებმა. XIX საუკუნეში უზბეკეთის შევიდა რუსეთის იმპერიის შემადგენლობაში და მოგვიანებით, 1924 წელს, გახდა სსრკ-ს ნაწილი, როგორც უზბეკეთის საბჭოთა სოციალისტური რესპუბლიკა (უზბეკეთის სსრ). 1991 წლის 31 აგვისტოს გახდა უზბეკეთის რესპუბლიკა (ოფიციალურად აღინიშნება მომდევნო დღე) და საბჭოთა კავშირის დაშლის შემდეგ, უზბეკეთმა ჯერ 29 დეკემბერს ჩაატარა რეფერენდუმი, ხოლო შემდეგ გამოაცხადა დამოუკიდებლობა. უზბეკეთი ოფიციალურად დემოკრატიული, სეკულარული, უნიტარული, კონსტიტუციური რესპუბლიკაა მრავალფეროვანი კულტურული მემკვიდრეობით. ქვეყნის ოფიციალური ენა არის უზბეკური, თურქული ენა, რომელიც იყენებს ლათინურ ანბანს და რომელზეც საუბრობს მოსახლეობის დაახლოებით 85 %, თუმცა, რუსული რჩება ფართოდ გამოყენებაში. უზბეკეთის მოსახლეობის 81 % წარმოადგენენ უზბეკები, მათ მოჰყვება რუსები (5,4 %), ტაჯიკები (4,0 %), ყაზახები (3,0 %) და სხვა (6,5 %). უზბეკების უმრავლესობა მუსლიმია. უზბეკეთი დსთ-ს, ეუთო-ს, გაეროს და შთო-ს წევრია. მიუხედავად იმისა, რომ ოფიციალურად უზბეკეთი დემოკრატიული რესპუბლიკაა, ადამიანის უფლებათა დამცველი არასამთავრობო ორგანიზაციები განსაზღვრავენ უზბეკეთს, როგორც „ავტორიტარული სახელმწიფო შეზღუდული სამოქალაქო უფლებებით“. უზბეკეთის ეკონომიკა ძირითადად ეყრდნობა სასაქონლო პროდუქციის წარმოებაზე, მათ შორის ბამბის, ოქროს, ურანის და ბუნებრივი აირის. მიუხედავად დეკლარირებული მიზნისა, რომელიც ითვალისწინებს გარდამავალი ეკონომიკიდან საბაზრო ეკონომიკაზე გადასვლას, უზბეკეთის მთავრობა განაგრძობს ეკონომიკურ კონტროლს, რომელიც აფერხებს იმპორტს შიდა იმპორტის სასარგებლოდ. სახელწოდება ოფიციალური: უზბეკეთის რესპუბლიკა. ეროვნული: Ozbekiston Respublikasi. უახლესი ისტორია 1991 წელს გამოცხადდა უზბეკეთის დამოუკიდებლობა. იგი არის დსთ-ს, სუუამის და სხვა რეგიონული და საფინანსო ორგანიზაციების წევრი. გეოგრაფია უზბეკეთის ფართობი შეადგენს 447 400 კვადრატულ კილომეტრს. ტერიტორიის სიდიდით, მსოფლიოს 56-ე უდიდესი ქვეყანაა, ხოლო მოსახლეობის მიხედვით მსოფლიოს 42-ე ქვეყანაა. ასევე, დსთ-ს წევრ ქვეყნებს შორის ტერიტორიით მე-4 უდიდესი და მოსახლეობით მე-2 უმსხვილესი ქვეყანაა. უზბეკეთი მდებარეობს ჩრდილოეთი განედის 37° და 46° და დასავლეთი გრძედის 56° და 74° პარალელზე. იგი გადაჭიმულია 1425 კმ დასავლეთიდან აღმოსავლეთისკენ და 930 კმ ჩრდილოეთიდან სამხრეთით. ჩრდილოეთით და ჩრდილო-დასავლეთით ესაზღვრება ყაზახეთსა და არალის ზღვას, სამხრეთ-დასავლეთით თურქმენეთს, სამხრეთ-აღმოსავლეთით ტაჯიკეთს და ჩრდილო-აღმოსავლეთით ყირგიზეთს, აგრეთვე, უზბეკეთი ცენტრალური აზიის ერთ-ერთი უდიდესი ქვეყანაა და ცენტრალური აზიის ერთადერთი სახელმწიფოა, რომელიც ესაზღვრება ყველა სხვა ოთხ ქვეყანას. უზბეკეთს, ასევე მოკლე საზღვარი აქვს (არანაკლებ 150 კმ) ავღანეთთან სამხრეთში. უზბეკეთი ჩაკეტილი ქვეყანაა, რომელსაც არ გააჩნია ზღვაზე წვდომა. ასევე, უზბეკეთი ერთ-ერთი იმ ორი ქვეყნიდანაა, რომელიც ორმაგად ჩაკეტილია ანუ ქვეყანაა, რომელიც გარშემორტყმულია ჩაკეტილი ქვეყნებით, სხვა ასეთია ლიხტენშტაინი. გარდა ამისა, მისი ადგილმდებარეობის გამო რიგი აუზი გაუდინარი არეა, ქვეყნის არცერთ მდინარეს არ აქვს ზღვაზე გასვლის საშუალება. ქვეყნის ტერიტორიის არანაკლებ 10 % ინტენსიურად დამუშავებული სარწყავი მიწაა, რომელიც მდებარეობს მდინარის ხეობებსა და ოაზისებში. დანარჩენი ტერიტორია უზარმაზარ უდაბნოსა (ყიზილყუმი) და მთებს უჭირავთ. უზბეკეთის უმაღლესი წერტილია ჰასრეთ სულთანი, სიმაღლე შეადგენს 4643 მეტრს ზღვის დონიდან, მდებარეობს ჰისარის ქედის სამხრეთ ნაწილში სურხანდარიის ოლქში, ტაჯიკეთის საზღვართან, დუშანბეს დასავლეთით (ძველად „კომუნისტური პარტიის 22-ე კონგრესის პიკი“). უზბეკეთის რესპუბლიკის კლიმატი კონტინენტურია, წლიური მცირე ნალექით (100-200 მმ.). ზაფხულის საშუალო მაღალი ტემპერატურა არის 40 °C (104 °F), ხოლო ზამთრის საშუალო დაბალი ტემპერატურაა დაახლოებით -23 °C (-9 °F). სახელმწიფო სახელმწიფო სისტემა - განვითარებადი დემოკრატია. საკანონმდებლო ორგანო - ერთპალატიანი პარლამენტი (250 წევრი). ადმინისტრაციული დაყოფა ქვეყნის ადმინისტრაციულ-ტერიტორიული ერთეულებია: 12 რეგიონი (viloyat), 1 რესპუბლიკა (respublika – ყარაყალპაკეთის რესპუბლიკა) და 1 ქალაქი (shahar – ტაშკენტი). დემოგრაფია მოსახლეობა - 25 981 000 (2003), მათ შორის 80 % უზბეკი, 5,5 % რუსი, 5 % ტაჯიკი, 3 % ყაზახი, 2,5 % ყარაყალპაყები, 1,5 % თათარი. სახელმწიფო ენა - უზბეკური. სხვა ენები - რუსული, ტაჯიკური. რელიგია - ისლამი. დედაქალაქი - ტაშკენტი (2.155 ათასი). დიდი ქალაქები - სამარყანდი (375), ანდიჟანი (354), ნამანგანი (432), კოკანდი (136), ბუხარა (272), ნუქუსი (262), კარში (226), ფერღანა (220). ეკონომიკა უზბეკეთი მდიდარია მინერალური რესურსებით - ბუნებრივი აირი, ნავთობი, ქვანახშირი, ოქრო, ურანი, ვერცხლი, სპილენძი, ტყვია, თუთია, ვოლფრამი და მოლიბდენი. იგი ამჟამად სიდიდით ბამბის მე-3 ექსპორტიორია მსოფლიოში. მის საექსპორტო კალათაში მნიშვნელოვანია ბუნებრივი აირი, ოქრო, ქიმიკატები, ასევე კვების პროდუქტები, ლითონები, საფეიქრო ნაწარმი. ეროვნული ვალუტა - სუმი (UZS); კულტურა არქიტექტურა: იჩან-ყალა, ბუხარის და შაჰრისიაბზის ისტორიული ცენტრები, სამარყანდი; ლიტერატურა: უზბეკურ-ყაზახური ეპოსი - ალფამიში (XIX-XX სს.). სქოლიო აზიის ქვეყნები გაეროს წევრი სახელმწიფოები ზღვაზე გასასვლელის არმქონე სახელმწიფოები


ცხოვრება ტკივილთან ერთად.თავი 3. » 4Love.Ge - სასიყვარულო საიტი, ისტორია, წიგნი, ჩანახატი, ტესტი ცხოვრება ტკივილთან ერთად.თავი 3. -ალექსანდრე მჭირდები სად ხარ. -რა მოხდა,რა გჭირს სახლში ვარ. -მოვდივარ და არსად გახვიდე. გაოცებულმა დახედა უკვე გათიშულ ტელეფონს და სამზარეულოში გავიდა,ჭიქა წყლით აავსო და კარზე ზარის ხმაც გაიგონა. -წყლის დალევასაც არ გაცლიან,ფრთები ჰქონდა და იფრინა თუ ასე მალე როგორ მოვიდა.კარი გააღო,განრისხებული თვალებით შეხედა ლაშამ და ხმაურით დაკეტა კარი. -რა სახე გაქვს რას გავხარ, ადამიანის ფორმა გაქვს,მაგრამ მხოლოდ გავხარ ადამიანს. -საქმე სერიოზულადაა ალექს. -ჰოდა თქვი რა მოხდა,რამ გაგაბრაზა ასე ძალიან. -კაზინოში ვიღაცამ ფული მოტეხა. -კაზინოში? ვინაა ასეთი გაბედული ფულს რომ შეეხო. -არ ვიცი და შენი დახმარება მჭირდება, შენ ხომ ერთი შეხედვით ცნობ დამნაშავეს. -გაქვს ვინმეზე ეჭვი? -მაქვს,მაგრამ დარწმუნებული არ ვარ. -რა გინდოდა კაზინოში უნდა წამოხვიდე მაქედან, ლაშა კაზინო შენი საქმე არ არის ძმაო. -ვიცი,მაგრამ ახლა უნდა დამეხმარო. -მოვალ საღამოს,თუმცა წინასწარ ვერაფერს დაგპირდები. არ იყო დარწმუნებული თუ წავიდოდა,მაგრამ ცოტნეს ვერ უღალატებდა და წავიდა,ერთ ბნელ კუთხეში დადგა და ყველას ათვალიერებდა,ერთ ერთ მამაკაცის თვალებში შიში დაინახა და ცოტნეს უთხრა. -დაავალე ვინმეს ან თავად უთვალთვალე წითელ პერანგიანს. ლაშამ თავად ითავა მამაკაცის თვალთვალი და გათენებისას როცა კაზინო დაიკეტა უკან გაყვა,გაკვირვებული უცქერდა მამაკაცს რომელიც პირდაპირ საავადმყოფოს შენობაში შევიდა და ცნობისმოყვარეობამ შეიპყრო,ფეხდაფეხ მიყვებოდა და შორიდან უცქერდა, მამაკაცი ექიმს გაესაუბრა,შემდეგ კი კედელზე თავმიდებულმა ატირდა.არა ნაკლებ გაოცებული იყო ალექსანდრე და ორივემ ერთად მიუახლოვდა სასოწარკვეთილს,ლაშამ ხელი დაადო მხარზე და უთხრა. -რატომ არ თქვი ფული თუ გჭირდებოდა ოთარ. -მეგონა გავუმკლავდებოდი,მაგრამ ვეღარ ვწვდები და ვერ ვშველი ჩემს პატარას.მხოლოდ ერთი კვირის დრო მომცა ექიმმა,თუ ამ ერთ კვირაში ფული არ გადავიხადე მისი მკურნლობა შეწყდება რადგან მთავრობამ რაც დაგვაფინანსა ის ამოიწურა.ალექსანდრე და ლაშა ჩაფიქრდა,რადგან ასეთ მდგომარეობას არ ელოდნენ. -ალექს რას ვაკეთებთ,შენ რას ფიქრობ. -რა უნდა ვიფიქრო გარდა იმისა,რომ პატარას გადავარჩენთ და ის იცოცხლებს. -მე ძალა აღარ მაქვს,ისეთ ჭკუაზე ვარ ზოგჯერ ვფიქრობ უკეთესია თუ თავს მოვიკლავ. -დამშვიდდი ნერვიულობა არაფერში არ დაგეხმარება,ახლა პატარასთან შედი და ზღაპარი წაუკითხე,ჩვენ კი ექიმს დაველაპარაკებით.ალექსანდრე და ლაშა ექიმის კაბინეტში შევიდნენ,მაგრამ ექიმი იქ არ დახვდათ. -უკაცრავად დამაგვიანდა,ახალი პაციენტი მოიყვანეს. -არა უშავს,ექიმო ჩვენ ერთი პაციენტის ჯამრთელობის შესახებ გვაინტერესებს დეტალური ცნობა,რამდენად რთულია მისი მდგომარეობა. -ის პატარა გოგონაა,333-ე პალატიდან. -სოფია ნადირაძე და მისი მდგოპმარეობა საგრძნობლად რთულია,ჩვენ ყველაფერს ვაკეთებთ მისთვის,მაგრამ მხოლოდ სასწაულის უნდა გვჯეროდეს. -რა თანხებთან არის დაკავშირებული მისი მკურნალობა. -საკმაოდ დიდ თანხებთან,ის მწვავე ლეიკემიით არის დაავადებული. -იმედი არის,მაგრამ დარწმუნებით არაფლის თქმა შეგვიძლია და დრო უნდა გოგონას გამოჯამრთელებას,დრო კი თანზებზეა დამოკიდებული. -კარგი ექიმო,თქვენ მკურნალობა გააგრძელეთ მანამ სანამ სასურველ შედეგს არ მივიღებთ და გთხოვთ, რომ არც მშობლებს და არც პატარას არაფერი აგრძნობინოთ. ალექსანდრე ფეხზე წამოდგა და კაბინეტიდან გასვლისას ისევ მიუბრუნდა ექიმს და უთხრა. -ექიმო შეცდომას არავის ვპატიობ,პატარამ უნდა იცოცხლოს ფულს მოვიტანთ. ექიმი შეაშფოთა ალექსანდრეს უეცარმა გარდასახვამ და მისმა მკაცრმა ხმის ტონმა,ამიტომ შეშინებულმა უხმოდ დაეთანმა,ლაშამ კი ხელი ჩამოართვა ექიმს ძლიერად და მისი ძალა აჩვენა.საავადმყოფოდან გამოსულმა ლაშამ ერთი მიიხედა უკან და ალექსანდრეს უთხრა. -რას ფიქრობ ალექს. -ერთი ვარიანტი გვაქვს,ვიცნობ ერთ ნარკო მოვაჭრეს რომელსაც რამდენიმე თვის წინ დახმარება გავუწიე,მასთან უნდა მივიდეთ. -კარგი წავიდეთ.ალექსანდრე დიდი სისწრაფით მიდიოდა. -სად მივდივართ, ქალაქიდან გადიხარ ძმაო. -ვიცი,კრწანისის დასახლებაში ცხოვრობს.ლაშამ გაოცებულმა შეხედა სახლს როცა ალექსანდრემ ერთ უზარმაზარ სახლთან გაჩერდა,ვერანდაზე მამაკაცი იდგა და დაცვას დაუძახა. -გამოატარეთ,არ გააჩეროთ.თავად კი სახლში შებრუნდა და კიბეები სიჩქარით ჩაირბინა. -ალექსანდრე? რა მოხდა შვილო, რაღაც სერიოზული საქმე გაქვს თორემ სხვაგვარად შენ აქ არ მოხვიდოდი. -როგორ ხარ ჯონი. -აქ სიწყნარეში ვარ მეგობარო,არავინ არ მაწუხებს.შენ როგორ ხარ, გისმენ. ალექსანდრემ ყველაფერი გულახდილად უთხრა ჯონის და ისიც საგონებელში ჩავარდა. -დამშვიდდი,მე გადავიხდი პატარას გადასარჩენად თანხას და ის გადარჩება შენი დამსახურებით.ალექსანდრე დაემშვიდობა ჯონის და წავიდა,ჩაფიქრდა ლაშას ხმამ გამოაფხიზლა. -რაზე ფიქრობ ალექს,არ ხარ დარწმუნებული ჯონის სიტყვებში? -დარწმუნებული ვარ ის სიტყვის ადამიანია,მაგრამ იმ ფულს აუცილებლად დავუბრუნებთ ჯონის. -როგორ,ეს ხომ ძალიან დიდი თანხაა. -დიდი თანხაა,თან ძალიან დიდი და ის თანხა პატრონს დაუბრუნდება. -როგორ,მეც ამას გეკითხები. -გეგმა მაქვს,დალევ რამეს? -არა,მშია. ნაცობ რესტორანთან გააჩერა მანქანა და შევიდა,ხელის აწევით მიესალმა იქ მყოფთ და ეს იმის დასტური იყო,რომ ისინი იქ ხშირი სტუმრები იყვნენ.მათ მაგიდას ცოტნე შეუერთდა და სამივემ ისადილა,ალექსანდრემ შეხედა ცოტნეს და უთხრა. -სად ხარ,სად დაიკარგე. -დრო აღარ მაქვს,სკოლის შემდეგ ვმუშაობ. -რას შვრები,მუშაობ? სად მუშაობ ან რაზე.გაოცებულმა შეხედა ალექსანდრემ ცოტნეს. -უძრავი ქონებით დავინტერესდი. -როგორ უძრავი ქონებით. -ყიდვა,გაყიდვა,გაქირავება.ალექსანდრეს და ლაშას გაეცინა და ცოტნე გააბრაზა მეგობრებმა,ალექსანდრემ ფული გადაიხადა და თქვა. -საღამოს გელოდებით ჩემთან სერიოზულად უნდა ვისაუბროთ,ანდრეაც წამოიყვანეთ.დაიშალნენ და საღამოს ალექსანდრესთან შეიკრიბნენ,ცოტნეს სამუშაო ისევ მათ განხილვაში იყო,რომ ალექსანდრემ ჩაახველა და ყველა გაჩუმდა. -კარგი,კარგი მომისმინეთ სერიოზული თემა მაქვს,ბიჭებო ბანკი უნდა გავიტანოთ. -რა უნდა ვქნათ? ხმა ვერ გააკონტროლა ცოტნემ და მეგობრები სათიაოდ შეათვალიერა. -ბანკში ნაცნობი მყავს,რომელმაც იცის როდის გადის ფული ბანკიდან,ჩვენ ვიცით სად უნდა დავხვდეთ და საიდან უნდა გავიტაცოთ ფული. ყველაფერი დახაზეს,გეგმა შეადგინეს,კარგად აწონ დაწონეს ყველა დეტალი და გადაწყვეტილებაც მიიღეს.ერთ საღამოს როცა ისევ გეგმის შესახებ საუბრობდნენ,ანდრეამ ალექსანდრეს შეხედა და სერიოზული კითხვა დაუსვა. -რაღაც მინდა გკითხო. -თუ ბანკის გატანის გეგმა გქონდა,ჯონისთან მისვლა რა პონტი იყო. -ეს აუცილებელი იყო,ბანკის თემაზე მე დიდი ხანია ვფიქრობ და რაც შეეხება ჯონის მინდა იცოდეთ რომ ის პოლიციასთან არის შეკრული.მე კი ეს იმიტომ გავაკეთე,რომ აგვეცდინა პოლიცია,რადგან ჯონი მათ ეტყვის რომ მისგან ვითხოვე დახმარება,ასე თავიდან ავიცილებთ პოლიციას და მათ მოსაბეზრებელ დაკითხვებს. -ჭკუის კოლოფი ხარ,მაგრამ მე ერთი რამ მაინტერესებს. -რა გაინტერესებს ცოტნე. -მინდა ეს ბოლო საქმე იყოს და შენ ისევ დაუბრუნდე სკოლას,გააგრძელო სწავლა.ალექსანდრე მინდა შენი ოცნებები აისრულო და ეს ყველაფერი რაც აქამდე იყო აღარ განმეორდეს. -დამასწარი ცოტნე მეც დავფიქრდი და მინდა შევიცვალო,გუშინ ლილე დავინახე შორიდან და არ მომეწონა,ძალიან ფერმკრთალია. -ნერვიულობს შენზე,მე ხშირად ვნახულლობ და იცი როგორ უხარია რომ შემხედავს. -გული ვატკინე,მას კი ისევ ვუყვარვარ.უნდა შევიცვალო,რომ მისი ნდობა ისევ დავიბრუნო.ახლა მოქმედების დროა და არა მოდუნების,არსებობისთვის საარსებო წყალო მჭირდება ძმებო. -არ გესმით? სადღაც ტელეფონის ხმა არის. -ეს ჩემი ტელეფონია საძინებლიდან მოდის ხმა.ადგა და ტელეფონი აიღო და გაოცებულმა შეხედა მეგობრებს როცა ნაცნობი ნომერი დაინახა. -ვინ არის ასეთ დროს რომ გაახსენდი. -ჯონი არის,რატომ მირეკავს. -დაელაპარაკე და გაიგებ,მიდი რას ელოდები. ლექსანდრემ ჯონის ზარს უპასუხა და ჯონიმაც შვებით ამოისუნთქა -ალექს გაგაღვიძე? ვიცი რომ ძალიან გვიან არის,მაგრამ შენთან სერიოზული საქმე მაქვს. -რა მოხდა,ისეთი ხმა გაქვს ვიფიქრე რომ სიკვდილ-სიცოცხლის საკითხი გაქვს გადასაწყვეტი. -დაახლოებით,მაგრამ რომ ყველაფერი გაიგო უნდა შემხვდე. -მე მარტო არ ვარ ჯონი. -მისამართს მოგწერ და ჩემთან მოდი.ვინც შენთან ერთად არის ისინიც წამოიყვანე,რადგან ის რაც მე უნდა გითხრა მარტო ვერ შეეჭიდები. -და კიდევ ერთი რამ,ოპერაციის თანხა მე პირადად მივიტანე საავადმყოფოში,პატარაც ვინახულე და ექიმსაც დაველაპარაკე შენი სახელით.ალექსანდრე პატარა გადარჩება და ეს შენი და შენი მეგობრის დამსახურებით. -ეს იმის ნიშანია,რომ მე შენთან ვალში ვარ. -არა,ეს არც მიფიქრია. -ვიცი რაც ჩაიფიქრე,ჯონი კარგად გიცნობ მაგრამ ნუ იფიქრებ ამას რომ ჯერ მხოლოდ 17 წლის ვარ,ვალი უკან დაბრუნდება და ჩვენ გავსწორდებით. -ალექს ეს არც კი.......................... -მისამართს ველოდები.გაბრაზებულმა გათიშა ტელეფონი და მეგობრებს შეხედა. -,მას ჰგონია რომ ვერ ვხვდები რა ჩაიფიქრა. -უნდა შეხვდე? შეეკითხა ცოტნე. -არ უნდა შევხვდე,უნდა შევხვდეთ. -მაშინ რას ველოდებით. -მისამართს მომწერს და გავიდეთ.რამოდენიმე წუთში ერთ მყუდრო და წყნარ კაფეში ისხდნენ ჯონის წინ და ყურადღებით უსმენდნენ. -გისმენ ჯონი,შენ ქველმოქმედად გაგიცნო საზოგადოებამ და სულ მალე ცნობილი პიროვნება გახდები.ამ სახელს ამოფარებული გგონია ყოველ შენს დაძახებაზე შენს ფეხებთან ლეკვივით მოვიკაკვები და შენს ბრძანენებებს შევასრულებ? -ალექსანდრე რას ამბობ,შეურაცყოფას მაყენებ რადგან ეს არც კი მიფიქრია. -თქვი რა გინდა და გავაკეთებ რაც არ უნდა სარისკო იყოს,ამით შენს ვალს დავფარავ. -ძალიან დიდ თანხას იხდიან ერთი ღამით ერთი კაცის დამალვაში. -ვინ არის,ვფიქრობ ვიღაც სახელმწიფო მოხელეა ალბად ციხისთვის მიმეტებ. -არა,მაგრამ სიმართლე უნდა იცოდე ერთი მაფიოზის ძმა არის. -მაფიოზის ძმა და რატომ უნდა დავმალოთ? -არის პიროვნება ვისიც ძალიან დიდი ვალი აქვს,ის მოსაკლავად დასდევს,აქ უკვე ფულზე აღარაა საუბარი,აქ პრინციპის საკითხია. -ერთი ღამით დამალვა რა პონტია,ვერ გავიგე. -ეს ძმა ძმას ხელს უშლის ერთი დიდი საქმის გაკეთებაში,საქმე რომ არ ჩაუშალოს უკეთესია ერთი ღამით გააქროს ამისთვის კი სანდო და უცხო ხალხი უნდა. -რამდენს იხდის ამ საქმეში,შენგან აღებულ თანხას დაფარავს? -ბევრს იხდის,ძალიან ბევრს. -გამოდის ამ საქმით შენთან ვალში აღარ ვიქნებით. -ლექსო მარტო ვალს არა,საკმაოდ დაგრჩებათ თანხა თუ უხმაუროდ მოხდება ეს ყველაფერი,მაგრამ იცოდეთ პიროვნება უნდა გაიტაცოთ და ცუდად და უხეშად არ უნდა მოექცეთ მას გულის დაავადება აქვს სირთულეს სწორედ მისი ავადმყოფობა ჰქმნის.მდუმარედ ისხდნენ და ფიქრობდნენ,ალექსანდრემ ჯონის შეხედა და უთხრა. -ეს ყველაფერი გასაგებია,მაგრამ უნდა მითხრა სიმართლე,ძალიან ერევა ის ტიპი შენს საქმეში? -ძალიან დაკვირვებული ხარ,უცებ ხვდები ყველაფერს. -მინდა ყველაფერი ვიცოდე,ყველა წვრილმანი დეტალიც. -კარგი,დასამალიც არაფერია აქ კონტრაბანდაა რომელიც თურქეთის გავლით შემოვა საქართველოში და შენ კარგად იცი მე რა საქმეზედაც ვმუშაობ, იქ კი ჩემი საქონლის დიდი პარტიაა,ამიტომ იძულებული ვარ დავეხმარო,თუმცა ერთმანეთის მეტოქეები ვართ.ამასთან ერთად კი ვიცი შენ ვალში ყოფნა არ გიყვარს და ამ საქმესაც მოაგვარებ,მეც დამეხმარები შენს ვალსაც დაფარავ და ფულიც გექნება. -რამდენზეა საუბარი,ჩვენ ოთხივე ვართ საქმეში. -მილიონი,ვფიქრობ არ უნდა იყოს ერთ ღამეში ცუდი თანხა. ალექსანდრემ მეგობრებს გადახედა და როცა დარწმუნდა ისინი თანახმა იყვნენ ჯონის მიუბრუნდა. -ჩვენ თანახმა ვართ,მაგრამ გაფრთხილებ ჯონი შენი ერთი მცდარი ნაბიჯი და არ დაგინდობ,მე დასაკარგი არავინ და არაფერი მაქვს. -ვიცი შენი ხასიათი და ამიტომ არ მინდა შენთან კამათი ალექს რადგან ეს სერიოზული და დიდი საქმეა,შეცდომები მეც არ მჭირდება,ახლა თუ დარწმუნებული ხარ ამ საქმეს ხელს მოკიდევ ხელი ჩამოვართვათ ერთმანეთს. -თანახმა ვართ,მაგრამ ერთი პირობით. -გისმენ მე ყველაფერზე თანახმა ვარ. -ველოდები შენგან პიროვნების ვინაობას,შევისწავლით მას და ჩემს ზარს დაელოდე,როცა პიროვნებას ავიყვანთ მხოლოდ 24 საათი გავაჩერებთ,ჯონიმ ორივე ხელები ასწია და ალექსის უთხრა. -ეს მე არ მეხება,მოქმედება შენზეა მხოლოდ საქმეს გაგიადვილებ და გეტყვი,რომ ტვირთი კვრის ბოლოს საქართველოს საბაჟოზე უნდა გადმოვიდეს და იქ ჩემი ხალხი უნდა დახვდეს,ტვირთის ჩემი ხალხი აიღებს თუ არა შენ თავისუფალი ხარ.მოლაპარაკება დასრულდა,ჯონი წავიდა და ბიჭებიც დაშორდნენ ერთმანეთს.ალექსანდრე მთელი ღამე პიროვნებაზე ინფორმაციას აგროვებდა და თითქმის გათენებული იყო რომ ჩაეძინა,მაგრამ კარზე ზარის ხმამ ძილის საშუალება არ მისცა და უძილობისგან არეულმა,მოუწესრიგებელმა კარი გააღო. -რა დღეში ხარ,არ გიძინია? -მეც გავარკვიე რაღაცეები,მხოლოდ არ ვიცი რამდენად წინ წაგვწევს. -თქვი რა გაარკვიე. -ტიპი ვინც ჯონის უნდა ჩამოიშოროს შავი სამყაროს მთავარი წარმომადგენლის თანაშემწეა და თან ის ირანელია. -ესე იგი ირანელებთნ გვაქვს საქმე. -ადგილიც გავიგე სადაც დადის გასართობად,მაგრამ რთული იქნება მისი აყვანა, დაცვა ყავს.ამ დღეებში თუ იქ მივიდა როგორც მე დავგეგმე,ადვილად გავიყვანთ. -რას ამბობ,ლაშა ხვდები რომ ტიპი ვინც ჩვენ უნდა ავიყვანოთ მას მთელი ქალაქი დაუწყებს ძებნას? -ქალაქი არა,დასავლეთ საქართველო დაეხმარება ძებნაში,პიროვნება დაკარგვიდან 24 საათში თუ არ გამოჩნდა მერე ერევა პოლიცია,ჩვენ კი ამ დროში ჩვენს ტყვეს გავუშვებთ. -კარგი,ეს დღეები უნდა ვუთვალთვალოთ და ავიყვანოთ,მაგრამ სად მიგვყავს,აქ უნდა მოვიყვანოთ? -აქ არა რას ამბობ,მე მომანდეთ,მაქვს ერთი ძალიან კარგი სარდაფი გაყიდვაში და იქ მივიყვანოთ. -ისეთი ადგილია ჩვენი საქმისთვის კარგი ადგილია. -საღამოს გავდივართ.იმ საღამოს და კიდევ რამდენიმე დღე უთვალთვალებდნენ მსხვერპლს და კარგად დაგეგმილი გეგმის შემდეგ მსხვერპლი აიყვანეს.ერთ საღამოს დახურულ ბარში მივიდნენ,იქ განგებ მოწყობილი აურ-ზაურის შემდეგ ალექსანდრეს თვალი ჩაუკრა და ორივე არეულობაში გაერია,ლაშა ერთ მაღალ მამაკაცს მიუახლოვდა და ყურში რაღაც უჩურჩულა რომელმაც თავი დაუქნია და ცოტნეს უკან გაყვა სადაც ანდრეა ელოდა და მამაკაცმა ვერც გაიგო როგორ მოხვდა მანქანაში და ისე უცებ მოხდა ყველაფერი მამაკაცმა ვერაფლის თქმა ვერ მოასწრო თავზე შავი ტომარა ჩამოაცვეს,მანქანამ ერთ ბნელ კუთხეში გადაუხვია სადაც ალქსანდრე დახვდა,ცოტნეს შეხედა და უთხრა. -ლოკაცია ჩაუგდე ჩვენს ძმას სად უნდა მოვიდეს,ამას მე მივხედავ.ალექსანდრემ უცნობ მამაკაცს შეხედა. -მაპატიე მეგობარო რამდენიმე საათით გაგიტაცებთ,თქვენს სამყაროს მოგწყვიტავთ და შემდეგ ისევ დაგაბრუნებთ უკან.მამაკაცს შავი ტომარა ეფარა და ხელები შეკრული ჰქონდა,მაგრამ ალექსანდრეს უთხრა. -რას მერჩით ან ვინ ხართ. -ჩვენ არანაირი პრობლემა არ გვაქვს თქვენთან,სხვას აქვს პრობლემები ამიტომ გაგარიდეთ ამ არეულობას. -შეიძლება მითხრათ ვინ ხართ ან ვისი დავლაებით მოქმედებთ? -წავიდეთ ირანელო და იქ ვისაუბროთ,კითხვები იქ დავუსვათ ერთმანეთს. -დიდ შეცდომას უშვებთ,არ ვიცი ვინ დგას ამ ყველაფრის უკან,მაგრამ თქვენ შეცდომაში შეგიყვანეს. -არა,ჩვენ ვიცით რასაც აკეთებთ.გინდა ჩამოგითვალოთ? ჯგუფური გაუპატიურება არასრულწლოვან გოგონებზე,ნარკოტიკები და ადამიანის გატაცებაც თქვენი საქმიანობაა,მაგრამ მე არ მაქვს უფლება პასუხი მოგთხოვო ამ ყველაფერზე,თქვენ პასუხი სხვასთან უნდა აგოთ თქვენს შეცდომებზე. -მოვედით აქ გააჩერე და ზედმეტი ხმაურის გარეშე, არ დავაღვიძოთ ხალხი. ცოტნეს ყველაფერი მომზადებული ჰქონდა,ის ისეთი ბნელი იყო თვით ალექსანდრეც კი გააკვირვა და ცოტნეს უჩურჩულა. -დარწმუნებული ხარ აქ არავინ არ მოვა? -ყველას დაგხოცავენ,ეს არ უნდა გაგეკეთებინათ.შემოთავაზება მაქვს,მე კიდევ ერთ იმდენს დაგიმატებთ რამდენიც გადაგიხადეს. -მე შვიდთვიანი დავიბადე ირანელო,დედამაც იბრძოლა ჩემთვის მე რომ დავბადებულიყავი და ასე რომ ერთხელ ბრძოლით დაბადებუყლს სხვა ვერ წაართმევს სიცოცხლეს,რომ იცოდე ცნობისთვის ჩვენ მკვლელები არ ვართ,არავის მოკვლას არ ვაპირებთ. -შეეშვი ნუ ეპასუხები,მე გარეთ გავალ ტელეფონზე დავრეკავ და სახელებით არ მიმართოთ ერთმანეთს.სამივე გააფრთხილა ალექსიმ და გარეთ გავიდა.ალექსანდრე გარეთ გავიდა და ჯონის დაურეკა. -ჯონი დამშვიდდი ყველაფერი რიგზეა,საათი დავინიშნე ზუსტად 24 საათში დაკავებულს გავანთავისუფლებ. -ალექს პრობლემა მაქვს და მხოლოდ შენ შეგიძლია ამ პრობლემის მოგვარება. -რა მოხდა,რა პრობლემა გაქვს. -უნდა დამეხმარო,ტვირთი უკვე გზაშია და შენი დახმარება მინდა ის ჩემამდე რომ მოვიდეს. -ჩემს წილსაც ის წაიღებს და მე მომკლავს,ალექს შენგან მთელი ცხოვრება ვიქნები დავალებული,მხოლოდ ახლა უნდა მიშველო. -როგორ,ირანელს რა ვუყოთ როგორ დავტოვოთ მარტო,მე რომ წავიდე მარტო ვერაფერს ვერ შევძლებ. -მომისმინე,ჯიბეში წამალი აქვს რომელსაც სულ თან დაატარებს,ორი კაკალი დაალევინეთ და დილამდე დაიძინებს. -მაგრამ მარტო ვერ დავტოვებთ, რომ რამე მოხდეს გაუთვალისწინებელი? -რაც გინდა გააკეთე ალექს მაგრამ უნდა დამეხმარო.ალექსანდრე დაფიქრდა,მეგობრებს ყველაფერი აუხსნა და თქვა. -რა ვქნათ რას ფიქრობთ,დრო არ იცდის. -მოდი 4 კაკალი დავალევინოთ,ხელ-ფეხი შევუკრათ და ჩვენს დაბრუნებამდე იძინებს.ასეც მოიქცნენ,ირანელს დოზაზე მეტი დასაძინებელი მისცეს ხელ ფეხი შეუკრეს და იქვე მატრასზე დააწვინეს,რამდენიმე წუთში გაითიშა და როცა დარწმუნდნენ ძინავდა წავიდნენ.რამოდენიმე საათის გზა მცირე დროში დაფარეს და ჯონის თქმით ბათუმში დახვდნენ ტვირთს. -ტვირთი ბათუმშია,ჩვენ არ გამოვჩნდით ჯონი უკან გავყვებით და თუ რამე მოხდა დავიცავთ. -ალექს ჩემი სიცოცხლე შენს ხელღაა. -კარგი წავედით,ეს წვიმაც რა საშინელებაა თითქოს ჩვენს ჯიბრზე წვიმს.საშინელ წვიმაში ფრთხილობდა,მაგრამ მაინც დიდი სისწრაფით მიყვებოდა უკან ფურგუნს ორი შავი ჯიპი.ცოტნემ სარკეში ჩაიხედა და ვარაუდით თქვა. -ვერ ვხედავ კარგად,მაგრამ მგონი მოგვდევენ და უნდა ჩამოვიშოროთ.ალექსანდრემ უფრო მოუმატა სიჩქარეს,მაგრამ სროლის ხმაც გაისმა. -შეგვამჩნიეს,მდევარი უნდა ჩამოვიშოროთ და გზა უნდა გავანთავისუფლოთ.ტელეფონით ანდრეას დაურეკა და უთხრა. -წინ გადაუსწარი ფურგუნს,უკან მე გამოგყვები.მკაცრი და შეუვალი იყო ალექსანდრეს ხმა და სიჩქარეს უფრო უმატებდა,თითქოს ფრთების გარეშე მიფრინავდა.შეძლო,ალექსანდრემ და მისმა მეგობრებმა შეძლო ჯონის დახმარება და ტვირთი უვნებელი მივიდა დანიშნულ ადგილზე.უკან დაბრუნებულებს ირანელი ისევ იმ მდგომარეობაში დახვდათ და გაეცინათ.ალექსამდრემ საათზე დაიხედა და ჯონის დაურეკა. -მეგობარო დრო ამოიწურა,სრული 24 საათი გავიდა და მე ჩემს ცხოვრებას ვუბრუნდები. -ალექს შენს ანგარიშზე ფული დარიცხულია და როცა დაგჭირდე,იცოდე მე ყოველთვის შენს გვერდით ვარ, უანგაროდ. -შენ მე დამეხმარები უანგაროდ? გაეცინა ალექსანდრეს მაგრამ ჯონის სერიოზულმა ხმამ ისიც დაასერიოზულა. -ალექს შენ გაგეცინა,მაგრამ მე არ ვიცინი და მინდა იცოდე მთელი სერიოზულობით გითხარი ის რაც ვთქვი. -კარგი,ძალიან შევეცდები რომ არ დამჭირდეს შენი დახმარება და იმედი მაქვს ასეც იქნება. -გათიშვამდე მინდა სიმართლე გითხრა,გამიჭირდება ვთქვა რომ ტვირთი ჩემამდე 17 წლის ბიჭებმა მოიტანეს. -ეს ყველაფერი უკანასკნელად გავაკეთეთ,მშვიდობით ჯონი. -წარმატებები ოთხივეს ალექს.ალექსანდრე და ცოტნე სკოლას დაუბრუნდა,მაგრამ რამოდენიმე დღეში პოლიციის განყოფილებაში მოხვდა და საკმარისი მტკიცებულებების არ ქონობის გამო და დირექტორის შუამავლობით ის სკოლაში დაბრუნდა. -ალექსანდრე არ ვიცი მთელი ეს დრო სად იყავი,მაგრამ შენი თავისუფლება ჩემზეა დამოკიდებული იცოდე რომ რამე შეგნიშნო ჩემი ერთი ზარით ცხოვრება დაგენგრევა. -ბატონო დირექტორო პირობას ვდებ,სკოლას აღარ გავაცდენ და წარმატებით დავასრულებ,უნივერსიტეტშიც ვცდი ჩემს ძალებს. -ამას მართლა გააკეთებ? სიხარულის დაფარვა არც კი უცდია დირექტორს. -პირობას მხოლოდ ერთხელ ვიძლევი და ეს ერთხელ უკვე თქვენს კაბინეტში მოხდა,გპირდებით დღეიდან იდეალური მოსწავლე ვიქნები. -ცოტა დროა სკოლის დასრულებამდე ალექს სულ რამდენიმე თვე,შეძლებ? -ვფიქრობ შევძლებ,უნდა შევძლო დირექტორო. -ძალიან გამახარე შენი გადაწყვეტილებით,იცოდე თვალს არ მოგაშორებ.ალექსანდრე იმ დღიდან სკოლის დასრულებამდე საუკეთესო მოსწავლე იყო,ამასთან ერთად ყურადღებიანი,თავდაჯერებული და გოგონების გულთა მპყრობელი. ალექსანდრეს მხოლოდ ერთი უყვარდა ის ვინც თვეებია არ ენახა და ძალიან ენატრებოდა,მაგრამ ლილე ვერსად ვერ იპოვა.ბინასთან ყოველ დღე მიდიოდა,მაგრამ იმ ბინიდან შუქი არ გამოდიოდა, იქ მხოლოდ მარტოობას დაედო ბინა.ძალიან დადარდიანდა,ისედაც მკაცრი და უხეში ალექსანდრე უფრო მკაცრი გახდა როგორც სხვების მიმართ ისე თავის თავის მიმართაც. -მოეშვი მეგობარო,უკვე გასაგებია რომ სხვაგან გადავიდნენ,შესაძლებელია სხვა ქვეყანაშიც წავიდნენ. -შევცდი,არ უნდა გამეშა ეს ჩემი დანაშაულია. -შენ ხომ არ გითქვამს წადიო,ის თავად წავიდა. -წავიდა და რატომ წავიდა ასე უთქმელად და ასე გაუფრთხილებლად.მაინც ვიპოვი,შეიძლება დამაგვიანდეს,მაგრამ ლილეს ვიპოვი და მეტყვის რატომ გამიმეტა ტკივილისთვის,რატომ დამტოვა მარტო და მაიძულებს ცხოვრება ტკივილთან ერთად ვისწავლო. ცხოვრება ტკივილთან ერთად ჩემი ბედნიერება6 თავი (დასასრული) ერთი თვე გავიდა რაც ერთად ვართ მე და ალექსი. ძაან კარგად შევეწყვეთ, თბილად მექცეოდა მეც მოწონებას გავცდი უკვე და დარწმუნებული ვარ რომ მიყვარს. მინდა ეს დღეს ვუთხრა საღამოს. მოვამზადე ვახშამი და ველოდებოდი ალექსი როდის კაზინო და შავი ფული "რამიდის და,ნერვები!"-გამომეპასუხა ალტერეგო,და გაბრაზებულმა მივირბინე საწოლთან,კაბას დავწვდი,უხეშად გავიხადე ჩემი საყვარელი სპორტული და მოხერხებული სამოსი,ამის მაგივრად ის შავი საშინელება ამოვიცვი,კაკუნები ჩავიცვი და


2017 წლის 13 ივლისს, ქ . თბილისის მუნიციპალიტეტის მერიის ა(ა) იპ „თბილისის ახალგაზრდული ცენტრების გაერთიანების “, არაფორმალური განათლების პროგრამის ფარგლებში, ტრენინგ - კურსებში მონაწილე 200- მდე ახალგაზრდას სერტიფიკატი გადაეცა.


text: 5 ოქტომბერს 12 საათზე საქართველოს პარლამენტის ეროვნულმა ბიბლიოთეკამ და თბილისის მერიის კულტურულ ღონისძიებათა ცენტრმა თბილისობის გახსნას უმასპინძლა. ექსპოზიციაზე წარმოდგენილი იქნა თბილისის უბნების სახელწოდების გაზეთები, რომლებიც სხვადასხვა დროს ერთჯერადად გამოიცა. თბილისში ხეტიალის მსურველთ შესთავაზეს ვირტუალური ტური და საინტერესო ისტორიები. პირველად წარმოდგენილი იქნა ეროვნული ბიბლიოთეკის კიდევ ერთი ახალი პროდუქტი "თბილისი ღია ბარათებში" ელექტრონული ვერსია.


დასახლების კოდი 0565 / +390565 / 0039 / 101039 / 101139 / 101239 / 101339 / 101539 / 101639 / 101739 / 101839 / 101939 / 102739 / 104039 / 104139 / 105039 / 105139 / 105239 / 105339 / 105439 / 105739 / 106039 / 106139 / 106239 / 106339 / 106439 / 106539 / 106739 / 106939 / 107239 / 107539 / 107639 / 1094390565, იტალია დასახლების კოდი 0565 (+390565 / 0039 / 101039 / 101139 / 101239 / 101339 / 101539 / 101639 / 101739 / 101839 / 101939 / 102739 / 104039 / 104139 / 105039 / 105139 / 105239 / 105339 / 105439 / 105739 / 106039 / 106139 / 106239 / 106339 / 106439 / 106539 / 106739 / 106939 / 107239 / 107539 / 107639 / 1094390565) დასახლების კოდი: 0565 (+39565) პრეფიქსი 0565 არის Livorno რეგიონის კოდი. Livorno კი იტალია მდებარეობს. თუ იტალია გარეთ იმყოფებით და გსურთ ვინმეს დაუკავშირდეთ Livorno, რეგიონის კოდის გარდა, საჭიროა იმ ქვეყნის კოდი, რომელშიც რეკავთ. იტალია ქვეყნის კოდია +39 (0039), მაშასადამე თუ იმყოფებით საქართველო და გსურთ Livorno ვინმეს დაუკავშირდეთ, ამ პიროვნების ტელეფონის ნომერს წინ უნდა აკრიფოთ +39 0565 პრეფიქსი. ტელეფონის ნომრის დასაწყისში პლუს ნიშანი შეიძლება გამოყენებულ იქნეს ამ ფორმატში. თუმცა, უფრო ხშირია პლუს ნიშნის შეცვლა თანმიმდევრული ციფრებით, რითაც აცნობებთ სატელეფონო ქსელს, რომ სხვა ქვეყანაში გსურთ დარეკოთ. ITU რეკომენდაციას გიწევთ გამოიყენოთ 00, რომელიც აგრეთვე გამოიყენება ბევრ ქვეყანაში, მათ შორის ყველა ევროპულ ქვეყანაში. +39 0565-ის ალტერნატივად, რომელიც Livorno ტელეფონის ნომრის წინ უნდა მოათავსოთ საქართველო დარეკვის დროს, შეგიძლიათ აკრიფოთ 0039 0565.


- Wednesday, 02. May 2018 6:00 pm – 8:00 pm Save in my calendar ომის მემკვიდრეობა: ახალი თაობის რეალობა საქართველოში / The legacy of war: the reality of the new generation in Georgia საჯარო დისკუსია / Public Debate Scroll down for English>> ოთხშაბათს, 2 მაისს, 18:00 სთ-ზე ჰაინრიჰ ბიოლის ფონდის სამხრეთ კავკასიის რეგიონული ბიურო გიწვევთ საჯარო დიკუსიაზე ►ომის მემკვიდრეობა: ახალი თაობის რეალობა საქართველოში◄ მომხსენებლები: - გიორგი ტუმასიანი, საქართველოს ახალგაზრდობის წარმომადგენელი გაეროში; - სალომე ადამია, სამოქალაქო აქტივისტი; - გიორგი კანაშვილი, კონფლიქტოლოგი; - ნათია ჭანკვეტაძე, მშვიდობისა და კონფლიქტების კვლევის მაგისტრი მოდერატორი: თამარ გურჩიანი, იურისტი ახალგაზრდების დაინტერესება და ინიციატივები კონფლიქტების ტრანსფორმაციის კუთხით ბოლო რამდენიმე წლის განმავლობაში თანდათანობით კლებულობს, რაც შეიძლება სხვადასხვა მიზეზით იყოს გამოწვეული, როგორიცაა ახალგაზრდების მხრიდან ნაკლები ინტერესი კონფლიქტების თემის მიმართ, საგანმანათლებლო პროექტების სიმცირე, კარიერული წინსვლის შეზღუდული შესაძლებლობები და სხვა. მიუხედავად ამისა, პოსტკონფლიქტურ რეგიონებში სწორედ ახალგაზრდები თამაშობენ უმნიშვნელოვანეს როლს მშვიდობის მშენებლობის და ნდობის აღდეგნის პროცესში. აქედან გამომდინარე მნიშვნელოვანია გავიგოთ ახალი თაობის ხედვა იმასთან დაკავშირებით თუ რა ნაბიჯები შეიძლება გადაიდგეს კონფლიქტების ტრანსფორმაციის კუთხით, როგორ შეიძლება გაიზარდოს ახალგაზრდების ჩართულობა ქართულ-აფხაზური და ქართულ-ოსური დიალოგის ფორმატებში და შესაძლებელია თუ არა ამ ეტაპზე არსებული რთული პოლიტიკური ვითარების ფონზე ერთობლივი ახალგაზრდული ინიციატივების განხორციელება. ღონისძიების ენა: ქართული მისამართი: ზოვრეთის ქ. 38 დასწრება თავისუფალია! *** On Wednesday, May 2, at 6:00 pm, Heinrich-Böll-Stiftung South Caucasus organizes public debate on ►The legacy of war: the reality of the new generation in Georgia◄ Speakers: - Mr. Giorgi Tumasyan, Georgia’s Youth Representative at United Nations; - Ms. Salome Adamia, Activist; - Mr. Giorgi Kanashvili, Expert in Conflicts; - Ms. Natia Chankvetadze, MA in Peace and Conflict studies Moderator: Tamar Gurchiani, Lawyer. Language of the event: Georgian Address: 38, Zovreti st., Tbilisi Admission is free! - Language - Georgian


text: ტერმინს ცენტრი რამდენიმე მნიშვნელობა აქვს, რომელიც ქართულ ვიკიპედიაში შეიძლება განიმარტოს როგორც: ცენტრი (გეომეტრიული) — რაიმე ღერძების, ხაზების მიმართულებათა გადაკვეთა გეომეტრიულ ფიგურაში. ცენტრი (ადმინისტრაციული) — ქალაქი, დიდი დასახლებული პუნქტი, რომელსაც აქვს ადმინისტრაციული, სამრეწველო, კულტურული და სხვა მნიშვნელობა რომელიმე რეგიონისათვის. ცენტრი (საფრანგეთი) — საფრანგეთის ერთ–ერთი რეგიონის სახელწოდება, ფრანგულად Centre. ცენტრი (პორტუგალია) — პორტუგალიის ერთ–ერთი რეგიონის სახელწოდება, პორტუგალიურად Centro.


აკნეს გამომწვევი მიზეზებიდან უნდა აღინიშნოს ფსიქო-ემოციური ფაქტორი, ანუ სტრესი. არსებობს მედიკამენტური, ანუ სხვადასხვა წამლის მიღების შედეგად განვითარებული აკნე, რომელიც იმავე სიმპტომებით ხასიათდება. ასევე საკმაოდ ხშირად გვხვდება გენეტიკური ფაქტორით გამოწვეული აკნე. ზოგჯერ აკნეს მექანიკური ფაქტორიც იწვევს. ეს შეიძლება იყოს მაკიაჟი, ან მავნე ჩვევა, როგორიც არის მაგალითად, სახის კანის ტრამვირება თითებით. აკნესთვის დამახასიათებელი კანის ელემენტები უხშირესად გვხვდება სახის, გულმკერდისა და ზურგის არეში. დამახასიათებელია ფერიმჭამელების წარმოქმნა, რომლებიც ორგვარი შეიძლება იყოს: შავი წერტილების ან თეთრი ცხიმგროვების სახით. ახასიათებს პაპულო-პუსტულოზური ელემენტები. პაპულა არის მშრალი კვანძი, პუსტულა კი ჩირქგროვა. ასევე, შესაძლებელია დამახასიათებელი იყოს, კვანძებისა და კისტების წარმოქმნა, რაც მახასიათებელია ამ დაავადებისათვის და გვეხმარება დიაგნოზის დასმაში. გამონაყარის ლოკალიზაციის არე დაავადების მიზეზთან არ არის კავშირში. იგი იმაზეა დამოკიდებული, თუ რომელ უბანშია მეტად გამოხატული ცხიმოვანი ჯირკვლების ფუნქციის გაძლიერება... "აკნეს მიმართ მიდრეკილი კანი" -ეს ტერმინი შეესაბამება ცხიმიანი ტიპის კანს. მაშინ, როდესაც კანზე ჯერ მხოლოდ ცხიმიანობაა გამოხატული და აკნეს სიმპტომები არ ვლინდება, ასეთი კანის შესახებ შეიძლება ვთქვათ, რომ ის აკნესკენ მიდრეკილია. გარკვეულწილად ეს არის აკნეს ერთ-ერთი წინაპირობა. ტეგები: სტრესი გენეტიკური ფაქტორი აკნე


text: მეცნიერება — ადამიანის საქმიანობის სფერო, რომლის მიზანია გარემომცველი სამყაროს შესახებ ობიექტური ცოდნის მიღება, დამუშავება და სისტემატიზაცია. მეცნიერული ცოდნის დაგროვება ხდება ბუნების, საზოგადოების ან სხვა ობიექტის სამეცნიერო მეთოდის საშუალებით შესწავლის შედეგად. ამავე დროს მეცნიერება საზოგადოებრივი ცნობიერების ერთ–ერთი ფორმას წარმოადგენს (სამყაროს მეცნიერული სურათი). მეცნიერებათა კლასიფიკაცია მეცნიერებათა კლასიფიკაციას მიეძღვნა უამრავი გამოკვლევა და ნაშრომი, მაგრამ ამ თემაზე რაიმე საერთო თვალთახედვა არ არსებობს. კლასიფიკაციის კრიტერიუმის შესაბამისად, შესაძლებელია ესა თუ ის მეცნიერება განხილულ იქნეს როგორც ცოდნის განცალკევებული სფერო ან როგორც სხვა მეცნიერების დარგი, შტო. უკანასკნელ ათწლეულებში მრავალი ახალი დარგი ჩამოყალიბდა მეცნიერებათა მიჯნაზე, როგორებიცაა მაგალითად: მათემატიკური ლინგვისტიკა, სოფლის მეურნეობის გეოგრაფია, ბიოქიმია, გეოფიზიკა და ა.შ., რომელთა ადგილის განსაზღვრა მეცნიერებათა სისტემაში არ არის ერთმნიშვნელოვანი პრობლემა. ყველაზე ხშირად მეცნიერებათა სისტემას შემდეგ ჯგუფებად ჰყოფენ: ფორმალური მეცნიერებები საბუნებისმეტყველო მეცნიერებები საზოგადოებრივი მეცნიერებები კულტურული მეცნიერებები გამოყენებითი მეცნიერებები მეცნიერებათაშორისი დისციპლინები მეცნიერების ისტორია მეცნიერება ანტიკურ ხანაში წარმოიშვა საზოგადოების პრაქტიკული მოთხოვნილებების გამო, მაგრამ ჩამოყალიბდა XVI-XVII საუკუნეებში. ამ დროიდან სამეცნიერო საქმიანობის (აღმოჩენების, სამეცნიერო ინფორმაციის, მეცნიერთა რიცხოვნობის) მოცულობა ყოველ 10-15 წელში ორმაგდებოდა. მეცნიერების განვითარების პროცესში ერთმანეთს ენაცვლებოდა ექსტენსიური და რევოლუციური პერიოდები. სამეცნიერო–ტექნიკური რევოლუციის შედეგად ჩამოყალიბდა ერთიანი სისტემა „მეცნიერება – ტექნიკა – წარმოება“, რომელშიც წამყვანი როლი მეცნიერებას ეკუთვნის. ისტორიული განვითარების პროცესში მეცნიერება მნიშვნელოვანი სოციალური ინსტიტუტი გახდა და დიდი გავლენა მოიპოვა საზოგადოებრივი ცხოვრების ყველა სფეროზე. მეცნიერება მჭიდროდაა დაკავშირებული ფილოსოფიასთან, იდეოლოგიასთან და პოლიტიკასთან, რაც განსაზღვრავს მის საზოგადოებრივ როლს. მეცნიერებათა სახელწოდებები სამეცნიერო დისციპლინათა სახელდებისათვის გამოიყენება ტერმინები, რომლებიც უმეტეს შემთხვევაში ბერძნული წარმოშობისაა. ამ ტერმინების ფორმანტებს შორის ყველაზე ხშირად გვხვდება –ია, –იკა, აგრეთვე: -გრაფია – „grapho“ - ვწერ, აღვწერ; -იატრია – „iatreou“ - ვმკურნალობ; -ლოგია – „logos“ - სწავლება, მეცნიერება; -მეტრია – „metreo“ - ვზომავ; -ნომია – „nomos - კანონი; -პედია – „paideia“ - აღზრდა; -სკოპია – „skopeo“ - ვუყურებ; სამეცნიერო დაწესებულებები სამეცნიერო დაწესებულება არის მეცნიერთა და სხვა პირთა გაერთიანება, რომლებიც სამეცნიერო კვლევებს აწარმოებენ. იგი უძველეს ხანაში წარმოიშვა, ხოლო XV-XVI საუკუნეებიდან მეცნიერთა პროფესიული გაერთიანების სახე მიიღო (ხშირად მათ აკადემიებს უწოდებდნენ). XVI საუკუნეში გამოჩნდა სპეციალიზებული სამეცნიერო დაწესებულებები: გეოგრაფთა, მედიკოსთა და სხვა. ეროვნული სამეცნიერო ფონდი მეცნიერებათა აკადემია სამეცნიერო კომიტეტი სამეცნიერო საბჭო სამეცნიერო საზოგადოება სამეცნიერო ცენტრი სამეცნიერო–კვლევითი ინსტიტუტი სამეცნიერო–ტექნიკური საზოგადოება იხილეთ აგრეთვე მეცნიერული აღმოჩენები სამეცნიერო დისციპლინების ნუსხა სამეცნიერო ლიტერატურა სამეცნიერო პრემიები და ჯილდოები გამოჩენილი მეცნიერები მეცნიერება


text: ჟურნალში Hit Parader 1988 წლის მარტში გამოქვეყნებული ინტერვიუს თანახმად, "It's So Easy"-ში ასახულია ის პერიოდი, როდესაც ჯგუფის წევრები ჯერ კიდევ ფეხს იდგამდნენ და ფინანსურადად უჭირდათ. მიუხედავად იმისა, ისინი ერთობოდნენ გოგონებთან და "ყველაფერი მეტად ადვილად მიმდინარეობდა. არსებობს სიცარიელე, ეს მეტად ადვილია".[2] ედი ტრანკთან 2006 წლის ინტერვიუში ექსლ როუზი ამტკიცებს, რომ დაფმა და უესტმა თავდაპირველად დაწერეს აკუსტიკური "Hippie Ya-Ya", ხოლო სლეშს აზრად მოუვიდა მისი როკ-კომპოზიციად გადაკეთება.[3] სიმღერის ოფიციალური (და პირველი ჯგუფის შემოქმედებაში) მუსიკალური ვიდეო შეიცავს ცოცხალი გამოსვლის კადრებს. მოგვიანებით გამოვიდა კიდევ ერთი პრომო-ვიდეო, რომელიც ოდნავ შეცვლილი იყო - თუმცა საკონცერტო ჩანაწერი მასში კვლავ იქნა შენარჩუნებული. ამის გარდა, მეორე ვერსიაში ნაჩვენებია გოგონები ბიკინიში და სხვა კადრები. ეს ვიდეო არ იქნა შეტანილია DVD-ში Welcome to the Videos, ამიტომ საკმაოდ იშვიათია და მხოლოდ ინტერნეტ-ქსელში მოიძიება. გამოსვლის პერიოდში იგი არც თუ პოპულარული იყო, აშშ-ში სინგლი არ გამოცემულა, ამიტომ არც MTV-მ გამოხატა მისდამი დაინტერესება. "It's So Easy" ხშირად სრულდება ჯგუფის კონცერტებზე, განსაკუთრებით 1986 წლიდან.[4] ჯგუფი მას როგორც წესი, საკონცერტო სიის პირველ ნაწილში ასრულებს. ტურის Use Your Illusion მსვლელობისას იგი, როგორც წესი, სიაში პირველ სიმღერებს შორის იყო. ტურის Chinese Democracy პერიოდში მას ძირითადად, მეორე ან მესამე ნომრად ასრულებდნენ, "Welcome to the Jungle"-ის შემდეგ.


text: მარკო პანტანი როდესაც მარკო გახდა 12 წლის, სწორედ მაშინ ბაბუამ მას პირველი ველოსიპედი აჩუქა.მარკოს ძალიან უყვარდა ველოსიპედი.მრავალჯერ შლიდა და აწყობდა მას. მისი პირველი გუნდი იყო ფაუსტო კოპი დი ჩესენატინო.1984 წლის 22 აპრილს მან პირველი გამარჯვება მოიპოვა,რასაც მოყვა წარმატებული სერია.ეს გამარჯვებები არ დარჩა შეუმჩნეველი და იგი მიიწვიეს წარმოედგინა თავისი რეგიონი იტალიის ჩემპიონატზე დებიუტანტებს შორის.მისი 1990 წლის ბეიბი-ჯიროზე მან საერთო ჩათვლაში მესამე ადგილი დაიკავა,მიუხედავად იმისა რომ პირველივე ეტაპზე მხარი დაიზიანა და მთელი რბოლის განმავლობაში სპეციალური სახვევებით გამოდიოდა. ამავე ტურნირზე 1991 წელს იგი მეორე, ხოლო 1992 წელს გამარჯვებული გახდა. 1992 წლის 5 აგვისტოს მან პირველად მიიღო მონაწილეობა პროფესიულ რბოლაში. 1992-1993 წლებში იგი მრავალ ტურნირზე გამოდიოდა, მათ შორის აღსანიშნავია ბელგიური კლასიკური რბოლები: ლიეჟი-ბასტონი-ლიეჟი,ფლეშ-ვალონი. 1994 წელს შედგა მისი დებიუტი ჯირო დიტალიაზე,სადაც გახდა ორი სამთო ეტაპის გამარჯვებული.მოიგო თეთრი მაისური დაწესებული საუკეთესო ახალგაზრდა მრბოლელისთვის და სამთო ჩათვლაში დაიკავა მეორე ადგილი. 1995 წლის მაისში, ვარჯიშის დროს ,მანქანის დაჯახების გამო იძულებული ხდება გამოტოვოს ჯირო დიტალია, ხოლო ტურ დე ფრანსს ხვდება ფორმაში,სადაც ასევე იგებს ორ ეტაპს.იკავებს მეცამეტე ადგილს საერთო ჩათვლაში და ხდება საუკეთესო ახალგაზრდა ველომრბოლელი.იმავე წელს კოლუმბიაში ჩატარებულ მსოფლიო ჩემპიონატზე იკავებს მესამე ადგილს,აბრაჰამ ოლანოსა და მიგელ ინდურაინის შემდეგ. მსოფლიო ჩემპიონატიდან დაბრუნების შემდეგ მარკო პანტანი მონაწილეობას იღებს მილანი-ტურინის რბოლაში,სადაც მას ეჯახება ჯიპი და მრავლობითი დაზიანებებით იგი ხვდება საავადმყოფოში.მისი ანალიზების შედეგებიჰემატოკრიტზე და ჰემოგლობინზე მნიშვნელოვნად აღემატებოდა ნორმას.რამდენიმე დღეში მაჩვენებლებმა მკვეთრად ვარდნა იწყეს და ექიმებს სპეციალური პრეპარატების დანიშვნა მოუწიათ,რათა თავიდან აეცილებინათ ანემია.ამ ფაქტის გამო ველოსპორტის საერთაშორისო გაერთიანებამ გაამკაცრა დოპინგ კონტროლი,შემოიღო ახალი რეგულაციები.ტურინის სასამართლომ მარკო პანტანის ბრალი დასდო სპორტულ თაღლითობაში,მიუხედავად იმისა რომ კანონი მოგვიანებით შევიდა ძალაში. 1996 წელს ძირითადად დაკავებულია ტრავმების მორჩენით.აგვისტოში ის ახერხებს რბოლაში დაბრუნებას 1997 წელს ჯირო დიტალიაზე ხვდება ავარიაში და ახერხებს დაუბრუნდეს რბოლას ტურ დე ფრანსზე.სადაც ასევე იგებს ორ ეტაპს.იკავებს მესამე ადგილს საერთო ჩათვლაში,აგებს რა იან ულრიხთან და რიშარ ვირანკთან 1998 წელი მისი გამარჯვებების წელია.წლის განმავლობაში იგებს თექვსმეტ რბოლას.ერთი წლის განმავლობაში იგებს ორ უპრესტიჟულეს რბოლას ჯიტო დიტალიას და ტურ დე ფრანსს.1994 წლიდა ასეთი რა მიუღწევლად მიიჩნეოდა ყველასთვის, რადგან თვით მიგელ ინდურაინმაცვერ შეძლო.ორი მრავალდშიანი რბოლის მოგება.1998 წლის ჯირო დიტალიაზე იგი იგებს ორ ეტაპს და საეღტო ჩათვლასთან ერთად საუკეთესოა სამთო ჩათვლაშიც. 1999 წელი დაიწყო გამარჯვებებით.იგი იგებს ჯირო დიტალიაზე ოთხ ეტაპს.თუმცა ერთ-ერთი ტესტის დროს მის სისხლში ჰემატოკრიტის დონე აღემატება ნორმას.მას ხსნიან რბოლიდან.ეს მომენტი ითვლება საწყისად მისი წარუმატებლობის დასაწყისად.მიუხედავად მრავალი ბრალდებისამარკო პანტანის არც ერთ დოპინგ კონტროლზე არ ჩავარდნილა. 2000 წელს მისი მთავარი მიზანი ტურ დე ფრანსი ხდება.იგი იგებს ეტაპს მონ ვენტუდან კურშევილამდე.[[ლენს არმსტრონგი|ლენს არმსტრონგის}განცხადებას რომ მან ძალით დათმო ეტაპი,მარკო გამოყავს მწყობრიდან.შემდეგ ეტაპებზე იგი ანხორციელებს შესანიშნავ გაქცევებს,თუმცა ამით ფიტავს თავის თავს და ტურ დე ფრანსს ლენს არმსტრონგი იგებს. 2001 წელს მარკო ჯიროს ხვდება ცუდ ფორმაში,ამასთან ერთ ერთი ეტაპის შემდეგ მას აკავებენ 50-მდე ადამიანთან.მათ მიმართ წაყენებული იყო ბრალდება აკრძალული ნივრიერებების შენახვის გამო.მათ სასტუმროში აღმოჩენილი იქნა ნემსები ინსულინის კვალით,რაც დანაშაულის დამადასტურებელ ფაქტად ჩაითვალა.მარკოს რვა თვით აეკრძალა რბოლებში მონაწილეობა.აპელაციის შემდეგ ეს დრო ორ თვემდე შემცირდა. 2002 წელს მან მონაწილეობა მიიღო ჯირო დიტალიაზე,თუმცა მაისში იტალიის ანტიდოპინგურმა სამსახურმა მოითხოვა პანტანის ოთხი წლით დისკვალიფიკაცია. მეთექვსმეტე ეტაპის შემდეგ მან დატოვა რბოლა, რადგანიგი იმ დროისათვის 75-ე ადგილზე იყო და გამარჯვების არანაირი შანსი არ ჰქონდა.პანტანის გუნდს არ იწვევენ ტურდეფრანსზე, მას უკრძალავენ რვა თვით რბოლებში მონაწილეობას წინა წლიას სკანდალისგამო. 2003 წელს დისკვალიფიკაციას უმცირებენ ექვს თვემდე.ივლისში ქალაქ პადუიში გადის მკურნალობის კურსს. მისი სიყვარულის გამო ბენდენებისა და საყურეების მიმართ მას შეარქვეს „მეკობრე“. მარკო პანტანი გარდაიცვალა2004 წლის 14 თებერვალს, ქალაქ რიმინიში.


text: |სტატისტიკა| |მთავარი » 2010 » სექტემბერი » 3 » ინსომნია (უძილობა) 10:28 PM ინსომნია (უძილობა) ადამიანს სიცოცხლისა და არსებობისთვის უამრავი რამ სჭრიდება, თუმცა ამათგან, რამოდენიმე კომპონენტი აუცილებელი და გარდაუვალია. სწორედ ასეთ კატეგორიას მიკუთვნება ძილი. უმეტესობას ადამიანებისა ჭრიდება 7–8 საათი ძილისა დღეღამის განმავლობაში, იმისათვის რომ თავი დასვენებულად იგრძნონ და საკუთარი მოვალეობები (ფუნქციები) უკეთ შეასრულონ. ზოგისთვის ეს დრო 6 საათია, ზოგს კი 10 საათიც არ ჰყოფნის. დღევანდელი ცხოვრების რითმის პირობებში გახშირდა უძილობის შემთხევები, რაც ხშირად სხვადასხვა დაავადებების, უფრო ხშირად კი სხვადასხვა ფუნქციების არაეფექტური შესრულების მიზეზი ხდება.უძილობის ანუ ე.წ ინსომნიას სიმპტომები სხვადასხვაგვარია: • მოსვენებულად ძილის საშუალების არქონა • ჩაძინების პრობლემა • ხშირად გაღვიძება • ადრე გაღვიძება • დაღლილობის შეგრძნება გაღვიძებისას, დიდი ხნის ძილის შემდეგაც კი • დაღლილობის შეგრძნება დღის განმავლობაში • გაღიზიანება თუ ეს სიმპტომები 1 თვეზე მეტი ხნის განმავლობაში გრძელდება, აუცილებელია შესაბამისი სპეციალისტის კონსულტაცია. ინსომნიას სამი ტიპი არსებობს: • იდიოპათიური უძილობა_ უმეტესწილად ვითარდება ბავშვობაშივე და თან სდევს ადამიანს მოზრდილობის ასაკშიც. მიზეზი არ არის ცნობილი. • ფსიქოფიზიოლოგიური ინსომნია_ შესაძლოა გაგრძელდეს დიდი ხნის განმავლობაში. უმეტესად იწყება ძლიერი სტრესის გამომწვევი რაიმე მოვლენის შემდეგ. გარკვეული დროის გასვლის და სტრესისი შემცირების შემდეგ ინსომნია აგრძელებს თქვენს შეწუხებას რადგან ორგანიზმი უკვე შეჩვეულია ღამის „თეთრად გათენებას. სწორედ ამ თვისების გამო ფსიქოფიზიოლოგიურ ინსომნიას შესწავლილსაც უწოდებენ. • პარადოქსული ინსომნია_ ყველაზე იშვიათია ჩამოთვლილთაგან. ამ დროს ადამიანს ჰგონია რომ სძინავს ძალიან ცოტა ხანს, თუმცა შესწავლის შემდეგ ვლინდება, რომ ძილის რეალური ხანგრძლივობა გაცილებით მეტია. რა იწვევს უძილობას? არსებობს ამის რამოდენიმე მიზეზი. მათ შორის ყველაზე გავრცელებულია ფსიქოლოგიური პრობლემები რომლებიც სხვადასხვა სტრესფაქტორებითაა გამოწვეული. ინსომნია შესაძლოა გამოიწვიოს ძილის დროის ხშირმა ცვლილებამ, გვიან გაღვიძებამ, დიდი რაოდენობით კოფეინის მიღებამ, ძილის წინ ბევრი საკვების მოხმარებამ და დღის პასიურმა ცხოვრების სტილმაც კი. ასევე გავრცელებულია დეპრესიითა და გაღიზიანებულობით გამოწვეული უძილობები. თუმცა ეს ყველაფერი არ არის. უძილობის მიზეზი ხშირად სამედიცინო პრობლემებსაც უკავშირდება. ალერგია, ართრიტი, ქრონიკული ტკივილები, ხველება, ჰაერის უკმარისობა, სუნთქვის რითმის დარღვევა ძილის დროს_ ეს არასრული ჩამონათვალია იმ პრობლემებისა, რომელიც ხშირად ხდება უძილობის მიზეზი. ალკოჰოლი და ნარკოტიკები უძილობის განსაკუთრებულად გავრცელებული მიზეზებია. როგორ განვიკურნოთ უძილობისგან? ამის მრავალი გზა არსებობს, რომელთა შორისაც მედიკამენტოზური მკურნალობაც არაერთხელ შეგხვდებათ. ძილის წამლების გამოყენებისას აუცილებელია ექიმის კონსულტაცია. არ დაგავიწყდეთ უთხრათ თქვენს ექიმს იმ მედიკამენტების შესახებ რომელსაც პარალელურად ღებულობთ. თუმცა ამ წამლებით მკურნალობა ხშირად მოკლევადიან ეფექტს უფრო იძლევა, რის გამოც ადამიანებს დიდი ხნის განმავლობაში უწევთ მათი მიღება. მედიკამენტები გამოიყენება მაშინაც, თუ ინსომნია გამოწვეულია სხვადასხვა სამედიცინო პრობლემებით. გაგიკვირდებათ, მაგრამ მედიკამენტოზურ მკურნალობაზე ეფექტური, ხშირად ცხოვრების წესის შეცვლაა. იმისათვის რომ თავი აირიდოთ მსგავსი პრობლემისგან • შეამცირეთ დრო რომელსაც ატარებთ საწოლში _ წამოდექით გაღვიძებისთანავე. ნუ გაზარმაცებთ სხეულს. ეცადეთ სულ უფროდაუფრო ნაკლები დაჰყოთ საწოლში. • დაიძინეთ და გაიღვიძეთ ერთ წინასწარ არჩეულ დროს _ შეარჩიეთ დრო როცა ყველაზე მოხერხებულია დაძინება და შეეცადეთ ამ დროს არ გადაუხვიოთ არცერთ ღამეს. მსგავსად მოიქეცით გაღვიძებისას. • ნუ დააძალებთ საკუთარ თავს დაძინებას_ რაც უფრო მეტ დროს წევხართ დასაძინებლად, მით უფრო ფხიზლდებით. • არ უყუროთ გამუდმებით საათს_ ბევრად ადვილია მშვიდად დაძინება, როცა არ ითვლი ყოველ წამს და წუთს. • ივარჯიშეთ რაც შეიძლება მეტი _ გაითვალისწინეთ, რომ საუკეთესო ვარიანტია დაძინებამდე 5–6 საათით ადრე ვარჯიში. გაიარეთ კონსულტაცია სპეციალისტთან სანამ გადაწყვეტთ ვარჯიშის დაწყებას. • შეიქმენით ძილისთვის სასიამოვნო გარემო_ ზოგისთვის ეს გარემო ხმაურიანია, ზოგისთვის კი პირიქით_ მშვიიდ და მყუდრო. ეცადეთ მიხვდეთ რომელი სახის გარემო ესაჭიროება თქვენ ორგანიზმს წყნარად დასაძინებლად. და ბოლოს,თავი აარიდეთ ნარკოტიკს, ალკოჰოლს და შეეცადეთ შეამციროთ კოფეინის მიღება. ნანახია: 1257 | დაამატა: makho | რეიტინგი: 5.0/1|| |სამკ. მცენარეები| |სამ. ლექსიკონი| |მედიკამენტები|